Сентябрь ойида инфляция 1,3 фоизни ташкил этди\nИқтисодиёт 12:35 / 02.10.2019 7801\n2019 йилнинг сентябрида истеъмол бозоридаги ўртача нархлар даражасининг ой давомидаги ўсиш суръати 1,3 %ни ташкил этди.\nДавлат статистика қўмитаси маълумотларига кўра, умумий ҳисобда 2019 йилнинг тўққиз ойи давомида истеъмол бозоридаги товарлар ва хизматлар нархи 9,7 %га қимматлашди.\n2018 йилнинг сентябрь ойига нисбатан республика истеъмол секторидаги ўртача нархлар даражаси 16,0 %га ошган. Таққослаш учун: 2018 йилнинг сентябрида товарлар ва хизматлар нархлари ой давомида ўртача 1,8 %га, 2017 йилнинг декабрь ойига нисбатан 8,1 %га, 2017 йилнинг сентябрига нисбатан эса 16,2 %га қимматлашган.\n2019 ва 2018 йилларнинг тўққиз ойи давомидаги қисқа муддатли ойлик умумий истеъмол нархлари индексларини таққослаш натижаларига кўра, кўрсаткичлар орасидаги максимал узилиш даражаси ҳам август ойи натижаларига тўғри келади (2019 йилда 102,9 %, 2018 йилда 100,3 %).\nЎтган ойга нисбатан 2018 йилнинг барча ойлари ҳамда 2019 йилнинг тўққиз ойидаги қисқа муддатли истеъмол нархлари индекси динамикасини таҳлиллари натижаларига кўра, 2019 йилнинг август ойидаги истеъмол нархлари ва тарифлари индекси нафақат жорий йилнинг ўтган даври давомида, балки сўнгги 21 ой мобайнидаги энг юқори кўрсаткич бўлиб қолмоқда.\nЙирик гуруҳлар бўйича нархлар ўзгариши таҳлилларига кўра, 2019 йилнинг сентябрь ойи натижаларига асосан, ой давомида товарлар нархлари ўртача 1,2 %, жумладан, озиқ-овқат маҳсулотлари 1,4 %, ноозиқ-овқат маҳсулотлари 0,9 %га кўтарилган. Хизматлар нархлари эса ой давомида 2,0 %га қимматлашди.\nТаққослаш учун: 2018 йилнинг сентябрида товарлар нархлари ой давомида ўртача 1,9 %, хизматлар эса 1,2 %га қимматлашган. Жумладан, озиқ-овқат маҳсулотлари нархларининг ўсиш суръати 3,3 %ни ташкил этган вақтда ноозиқ-овқат маҳсулотлар нархлари фақатгина 0,3 %га кўтарилган.\nУмумий ҳисобда, 2019 йилнинг уч чораги давомида озиқ-овқат маҳсулотлари нархлари 8,4 %, ноозиқ-овқат маҳсулотлари 8,8 %, хизматлар 13,7 %га қимматлашган.\nЙиллик кўринишда (2019 йил сентябрь ойи 2018 йилнинг сентябрь ойига нисбатан) озиқ-овқат маҳсулотлари нархлари 17,5 %, ноозиқ-овқат маҳсулотлари 12,1 %, хизматлар 19,5 %га кўтарилди.


16 йил уйқудан сўнг ноёб қобилият билан уйғонган аёл (Ҳаётий воқеа) | www.Voydod.net\nKo'rildi: 2755 | Bo'limi: |\nТашхис - Летаргик уйқу.\nБритан олимларининг фикрича, тахминан 4 фоиз инсонлар аслида ўлмас,шунчаки летаргик уйқуга кетар экан. Бу ҳолат кўпчилик учун абадий уйқуга айланиб қолаяпти. Нечайиллардан бери инсонларни ўйлантириб келаётган бу жумбоқни ечишга замонавий илм-фан ожиз. Хаттоки айримдавлатларда қабрдаги инсонни уйғонганини “эшитадиган” турли техник қурилмалар ихтиро қилинди. Ўтказилгантадқиқотларга кўра, аксар ҳолларда қандай инсонлар летаргик уйқу қурбонларига айланиши маълум бўлди.\nТуркистонлик Назира Рустемова ҳам ана шундай ҳолатга дуч келди, аммо Аллоҳнинг иродаси билан янаҳаётга қайтди…\nАйни пайтда Москвада яшаётган Назира Рустамова гарчи ҳеч қаерда ўқиб-ўрганмаганбўлса-да, ғаройиб суратлар чизади, инглиз тилида шеърлар ёзади, инсонларни ноанъанавий усулларбилан даволайди. У бу қобилиятларнинг барчасига 16 йиллик уйқудан кейин эга бўлган.\nНазира 4 ёшлигидауйқуга кетди ва кўзини очганида 20 ёшда эди. Энг қизиғи, у уйғонганида 4-5 ёшли қизалоқ кўринишида бўлган.\nНазира Рустамованинг уйида меҳмонда бўлиб, бу феномен-аёл билан суҳбатлашишга муваффақ бўлдик. 16йил летаргик уйқуда бўлган аёл ўзининг ғайриоддий ҳаёти ҳақидаги саволларимизга жавоб берди.\n- Тўрт ёшимдауйқуга кетганман. Қандай бўлганини эса эслай олмайман, чунки жуда кичкина эдим. Яқинда 48 ёшга кираман, аммоунинг 16 йилини уйқуда ўтказдим. Ўзим Туркистоннинг тоғли қишлоғида туғилганман. Онамнинг сўзлабберишича, болалигимда кучли бош оғриғидан азоб чекканман. Бир куни офтоб уриб хушимни йўқотгач, мени вилоятшифохонасига олиб боришган. Шифохонада бир хафта беҳуш ётганман. Менда ҳаётлик аломатларидан ҳеч қандайбелги кўринмагач, шифокорлар “ўлганимга” иқрор бўлишган ва ота-онам таъзия очиб кўмишган. Аммо шукуни отамнинг тушига бобом кириб, улар жуда оғир гуноҳ қилгани, яъни мени тириклай кўмишганини ҳабар қилган.Отам дарҳол қабристонга бориб қабримни очишган ва тириклигимни кўришган: мен деворга суяниб ўтирганҳолатда ётган эканман.\nОтамнинг айтишича. Ҳатто устимдаги кафаннинг баъзи жойлари йиртилган экан. Ушу заҳотиёқ тирик эканлигимга ишонч ҳосил қилиб, мени аввал вилоят шифохонасига, кейин эса Тошкентдагиилмий-тадқиқот институтига олиб боришган. Шу ерда 16 йил махсус “қалпоқ” остида уйғонгунимга қадарётганман.\n- Кўрганларим тушэмасди, мен у ерда яшадим. Катта бобом билан учрашдим. Бобомни яхши танийсиз – Ахмад Яссавий, у XII асрнингбуюк суфий-шоири. Мен унинг ўн тўртинчи авлоди бўламан. Мен у ерда бобом билан суҳбатлашдим, боғ ва кўлларниайландим. “Ўша вақт”да бутунлай бошқа, чинакам дунёда эдим. Менга авлиё аждодларим ҳаёт ҳикматлариниўргатишди, турфа хил ҳаётларни, коинотни, сайёраларни кўрсатишди. Баъзиларида ҳатто бўлганман ҳам. Лаҳзадабир жойдан иккинча жойга кўчардим, бутун олам билан гаплашардим… У ер жуда яхши эди.\n- Қайта“дунёга келишингиз” қандай юз берди? Қандай уйғондингиз?\n- 1985 йилнинг 29 августида телефоновозидан уйғондим. У узоқ ва тинимсиз жарангларди. Мен мендан бошқа ҳеч ким трубкани олмаслигини, туриббориб трубкани кўтаришим кераклигини тушундим. Туриб телефон ёнига борарканман, радиодан ВалерийЛеонтьевнинг куйлаётганини эшитдим: «Всплывает радость сквозь туман и как во сне…» Телефон қўшни хонадажиринглаётган экан. У ерда институт ходимларидан бири ўтирган экан. Мени кўриб, ҳаммалари ҳайратдан донгқотиб қолишган бўлса керак.\n- Тўрт ёшингизда телефон нималигини билармидингиз? Умуман, уйқугачабўлган даврингиздан нималарни эслай оласиз?\n- Деярли ҳеч нарса, чунки жуда кичик эдим. Фақатгинабобомни менга дуоларни ўргатгани хотирамда қолган. У пайтда на ўқиш-ёзишни, на рус тилидагапиришни билардим. Табиийки, ўша пайтлар тоғдаги қишлоқда ҳеч қачон телефон бўлмаган. Ҳеч қачонЛеонтьевнинг қўшиғини эшитмаганман. Аммо уйғониш вақтимда телефон ҳақида ҳамма нарсани, ва эшитганқўшиғимни ёддан билардим.\n- Демак, уйғонганингизданкейин оддий инсон учунимконсиз бўлган ғайриоддий қобилият ва билимларга эга бўлгансиз…\n- Ҳа. Менётган барокамерадан қандай қилиб ўтганимни кўриб шифокорларнинг ақли шошиб қолди. Чунки барокамерада ёпиқва бутунлигича турарди. Аммо мен қўшни хонадаги телефонни олиш учун барокамерадан чиқиб девордан ҳамўтганман. Буларни кўрган тошкентлик мутахассислар Москвага қўнғироқ қилишиб, уларнинг бемори 16 йилликуйқудан уйғониб ақл бовар ҳодисаларни содир этаётганини маълум қилишди.\nМосквада мен билан кўплабпсихологлар, парапсихологлар шуғулланишди, қобилиятларимни ўрганишди, имтиҳон қилишди. Мени бир жойданиккинчи жойга, турли давлатларга олиб боришди, телекўрсатувларда кўрсатишди. Ўша пайтда мен учун бу янгиолам мутлақо тушунарсиз ва ҳайратли эди. Мени ота-онам билан “таништиришганда” улар менга нима учункераклигини билмаганман. Бундан ташқари, ҳамма мендан шундай ҳавотирланардики, ҳатто онам мени руҳийшифохонада жойлаштиришни таклиф қилган. Отам эса мени ҳарқанча қамаб, боғлаб қўйса ҳам фойдаси йўқлигини,барибир девордан ўтиб кетишимни айтганлар.\n- Яна қандай қобилиятларга эга эдингиз ва буимкониятларни юзага келишини ўзингиз қандай изоҳлайсиз?\n- Мен левитация қила олардим – чинмаънода ердан узилиб уча олардим. Табиат тилини, ҳайвонлар тилини, бутун борлиқ тилини билардим, телепатикмулоқот қила олардим. Охиргиси ҳалигача сақланиб қолган. Фақат авваллари ёнимда турган кишининг фикриниуқиш ва у нима деб жавоб беришимни билиши учун биргина қарашим етарли эди. Ҳозирда эса бу сал қийинлашди,энди эса диққатимни жамлашимга тўғри келаяпти. Уйғонганимдан кейинги илк йилларда пулга эҳтиёж сезсам, унипайдо қила олардим. Бу қобилиятим ҳам тахминан беш йиллардан буён “ёпилди” .\nШахсан ўзимни ҳамҳайратлантирадиган ҳолат, мени телепортация қила олишим –муҳитга кўчишим. Бу ҳолат менда сўнгги марта 2009йилда содир бўлганди. Келинг яхшиси, бу ҳақда умр йўлдошим Сергей гапириб бера қолсин: - Бу шундай юзберганди. Биз Назира билан автобусда кетаётгандик. Мен бекатда тушиб қолдим, у эса метрогача кетди. Мен йўлникесиб ўтиб бир идорага кирдим. Киришда “Тушлик” деб ёзилган лавҳача осилган экан. Шу пайт ортгаўгирилганимни биламан, қарасам, рўпарамда Назира турибди. У қандай қилиб бирдан пайдо бўлиб қолди, ҳайратдақолдим. Чунки уни автобусда қолганини, эшик ёпилиб автобус жилганини ўз кўзим билан кўргандим-ку! Яна унгақўл силтаб хайрлашгандим…\n- Мен автобусдаСергей билан метрогача бордим. Кейин метрога бориб зинадан тушаётиб, бирдан хужжатларим, пулим, жетонсолинган сумкача Сергейда қолгани эсимга тушди. Билмайман, бу қандай бўлди – менда битта жуда кучли хоҳиш– сумкачамни олиш истагида эдим. Бундан ташқари, Сергейнинг қаердалигини билмасдим, аммо уни топишим керакэди. Шу ҳиссиётлар билан унинг ёнида бўлиб қолдим. Тўғрироғи, бир жойдан “йўқолиб” бошқа жойда пайдо бўлдим.Аммо, афсуки, мендаги телепортация қобилияти 3 йил аввал йўқолди. Ўша вақтларда менда моддийликдан хеч нимабўлмаган кўринади. Мен руҳийликда бўлганман. Кейинчалик мени гўшт, нон ва бошқа нарсалар биланозиқлантиришди, шу тариқа борган сари жисмоний танага “кириб” бора бошладим.\nРуҳий ва жисмонийҳолат ҳақида\n- Назира опа, сиз митти қизалоқ бўлиб уйқуга кетиб,уйғонганда етук аёлдекуйғонгансиз, шундайми?\n- Йўқ, уйқуда вақтимда 20 ёшга кирган бўлишимга қарамай, болакайбўлиб уйғондим. Тўғри, 16 йил мобайнида 28 сантиметрга ўсдим. Кейин эса қисқа вақт ичида ўз ёшимдагидек тездашаклландим. Кўриб турганингиздек, туғилган кунимдан ҳисобланадиган бўлса, ҳозир ёшимга нисбатан айнан москўринаман. Аммо болалик йилларимни ўтказиб юборганим учунми, ҳалиям ўзимни ёш боладек ҳис қиламан.\n- Агар инсон ойлабҳаракатсиз ётса, танадаги мушакларининг ҳаракати чекланади ва юришни қайтадан ўрганишига тўғри келишинибиламан. Аммо менинг ҳеч бир мушагим “қотгани” йўқ, мен ҳатто ўйламай ҳам туриб юриб кетганман.\n-Назира опа, мактаб, институтда ўқиганмисиз?\n- Йўқ, албатта, ва бунга хожат ҳам бўлмаган. Агар мендақандайдир савол туғилса, шу заҳоти юқоридан — ахборот қатламидан жавоби келади. Буни бошқача тушунтираолмайман. Айтиб ўтганимдек, аввалига деярли ҳамма тилда ўқиш ва ёзишни билардим. Тўғриси, ҳозир кўпчилигиниунутдим, балки амалда қўлламаганим учун бўлса керак. Айни пайтда рус, ўзбек, қозоқ, тожик ва арабтилларида сўзлайман ва ёзаман. Инглиз тилида ҳалигача ёзаман, аммо ёзганларимни ўқий ва тушуна олмайқўйдим. Қўпчилик менинг аввалги барча билимларим ва қобилиятларимни қайтариш мумкин, дейишади. Ўзим ҳамбунга катта умид\n- Бу менинг қисматим. Асосийси – инсонларга ёрдам бериш ва улар қанча меҳр ва илиқликни сингдиришгатайёр бўлсалар, шунча меҳр хадя этишдир. Ҳузуримга қатъий мурожаат билан инсон келган заҳоти, дуолар биланбирга қувватим ишга тушади. Бундан ташқари, менга ҳамиша кўринмас руҳларим ёрдам беради. Албатта,бу инсоннинг ҳузуримга қандай мақсадда келганлиги билан боғлиқ. Баъзан унга бор кучимни сарфлашимга тўғрикелса, баъзида бир оғиз сўзим кифоя қилади. Аммо энг ажойиби – ниманидир мен орқали содир бўлаётганинианглашдир. Ахир, мен боғловчи бўлиб қолаяпман.\nНазира Рустамовакейинги йилларда ўз вужудининг яна баъзи ҳислатларини пайқади: унинг жисмоний танаси на иссиқдан, насовуқдан қўрқмайди. Шундан бери Назира опа қишин-ёзин фақат енгил кўйлакда ва оёқ яланг юради. Бироқ унингбу ҳаракатига пойтахт тартиботи ходимлари алоҳида “эътибор” билан қаради, натижада Назира опа икки мартаполицияда “бўлиш”ига тўғри келди.\n48 ёшни қаршилаётган Назира опанинг 16 йили уйқуда ўтди. Аммо айнанўша йиллар уни ғайб оламдан бохабар этди. Аждодларидан Назира опага ноёб қобилиятлар мерос бўлди, аммоунинг “дунёвийлашиб” кетиши оқибатида баъзи қобилиятлар йўқолди. Ҳозирда сақланиб қолганларидан бири —инсонларни ноанъанавий усуллар билан даволашдир.\nНазира опанинг бугунги кундаги ҳолати қандайбўлишидан қатъий назар, унинг бошидан ўтганларининг ўзи рад этиб бўлмас ҳақиқат. Шу фактнинг ўзиёқ,унга феномен аёл сифатида эътибор қаратишимизга арзийди. Ахир, бу қисмат ҳаммага ҳам насиб этавермайди.\nМақолани ёзиб бўлиб ҳам кўнглим тинчимади. Назира опа биланучрашувимизга неча вақт бўлдики, бу ғаройиб аёл ҳақидаги мулоҳазалар онгимни тарк этмаяпти.\nҒалатитаассурот қолдирган яна бир жиҳат: бир вужудда икки инсонда кўрганим бўлди. Суҳбат давомида гоҳ ёш боладайқувноқ, содда ва беғубор феъли, гоҳида эса ғайриоддий ҳаётининг ўзига ҳос машаққатларида “пишган” аёлнингмунгли кўзлари кўз олдимда қолиб кетди. Унинг болаларча феъли аслиятию, сўзлардаги дард дунё ташвишларидан“орттирма”сими?!\nЎз вақтида олимлар Назира Рустамовани қобилиятларини ўрганиш учун у ердан бу ердаҳаддан зиёд судрашган. “Тажрибадаги қуён” сингари текширувлардан безиган аёлнинг “дунёвийлашиб”кетишига сабаб шудир балки?! Бу ҳақида Назира опа оғиз очмади, ярасига туз сепмаслик учун мен ҳам сўраганиботинмадим. Ғайриоддий қисматли ўзбек феномен-аёли бугун унутилган. У фан учун керакли бўлган вақтида русхукумати томонидан тақдим этилган уйда умр йўлдошию, қизалоғи билан сокин ҳаёт кечирмоқда…\n…Назаримда, қайтиш ва қайтариш учун биргина йўл бордек: тавба. Яна ҳам Аллоҳ билади!\nYusufjon yozdi: | 15.01.2014 | 21:46 #1 Спам


Kutubxona - Somerset Moem. Ijodiy parvoz (hikoya) / Kiril\nSiz shu sahifadasiz: Somerset Moem. Ijodiy parvoz (hikoya) / Kiril\nАсар номи Ижодий парвоз (ҳикоя)\nТаржимон Алишер Отабоев (Инглиз тилидан)\nИжодий парвоз (ҳикоя)\nФорестер хонимнинг илк детектив қиссаси «Ахиллес ҳайкали» чоп этилганда у эллик етти ёшни қоралаб қўйган, бир неча асар муаллифи эди. Бироқ шунга қарамай унинг истеъдоди маҳсуллари оддий ўқувчиларгача етиб бормаган, китобларини танқидчилар нуқул мақташса-да, улар сотилмай туриб қолаётганди.\nФорестер хоним сиёсатга жуда қизиқар, ҳатто парламент аъзоси бўлиш ҳақида ҳам ўйларди. Фақат номзодини кўрсатадиган партияни танлашда муаммога дуч келарди.\nХонимнинг ҳар шанбада уюштириб турадиган ўтиришларига талабгорлар кўплигига қарамай, фақат саноқли кишиларгина унинг меҳмонлари қаторидан жой олишга мушарраф бўларди.\nБу меҳмондорчиликни бузадиган якка-ю ягона шахс Форестер хонимнинг эри жаноб Алберт Форестер эди. Хонимнинг даврадошлари унга зерикарли одам, деб қарашар, Форестер хоним нима жин уриб бу кимсага турмушга чиққан ўзи, деб бир-бирларидан сўраб туришарди. Алберт Форестерга улар филателист, деб лақаб қўйишган. Сабаби бир сафар қайсидир ёш ёзувчи унинг марка йиҚишга қизиқишини айтганди.\nСизга очиҚини айтсам, Алберт оддийгина, ўртамиёна тадбиркор эди. Эгнига кийган камзуллари доим оҳори тўкилиб, эскирганга ўхшаб кўринар, ўзи ҳам бошини солиб, маъюс тортиб ўтирар ва ҳеч қачон эшитишга арзигули бирор оҚиз гап айтмасди. Лекин Форестер хоним эрига меҳрибон эди. Алберт ёнида ўтирганда унинг устидан кулмоқчи бўлганларни уялтириб қўйишни хоним яхши уддаларди.\nФорестер хонимнинг адабий фаолиятида жиддий бурилиш ясаган воқеа у уюштирган энг жонли ўтиришлардан бири якунлай деб қолганда содир бўлди. Меҳмонлар давра қуриб ўтиришар, Форестер хоним эса ўртада. Хоним мароқ билан гапирар, бошқалар ора-сира савол ташлаб унинг маърузасини жон қулоқлари билан тинглаётганди. Бир маҳал кутилмаганда қарсиллаган товуш чиқиб оҚир нарса қулагандай бўлди, кейин ташвишли овозлар эшитилди.\n— Нима бўлди, Картер? — сўради Форестер хоним хизматкоридан. — Уй қулаяптими?\n— Бу янги ошпазнинг қутиси, мем, — деди хизматкор. — Юк ташувчи қутини олиб кираётиб тушириб юборди. Шунга ошпазнинг жаҳли чиқаяпти.\n— Янги ошпаз деганингиз нимаси?\n— Миссис Булфинч бугун кундуз кетиб қолди, мем, — деди хизматкор.\n— Жаноб Форестернинг бундан хабари борми? — сўради хоним. Дарвоқе, хўжалик ишларини хонимнинг эри назорат қиларди. — Жаноб Форестер келганда унга гапим борлигини айтинг.\n— Жаноб Форестер кетган, мем, — жавоб қилди хизматкор. — Уни сўраганингизда мана бу хатни бериб қўйишимни буюрганди.\nХизматкор хонадан чиқди ва Форестер хоним хатни очди. Хонимнинг дугоналаридан бири менга: хатни ўқиётган миссис Форестернинг авзойига қараб, ошпазнинг кетиб қолишига йўл қўйгани учун жазоланишдан қўрққан шўрлик Алберт энди ўзини Темза дарёсига ташласа керак, деган хаёлга бордим, деб айтди.\nХатни ўқиб Форестер хоним:\n— Оҳ, бу қандай хиёнат!? Қандай даҳшат! — деб чинқириб юборди.\n— Нима гап Форестер хоним? — сўради унинг ходими жаноб Симмонс.\n— Ўқинг, — деди хоним. — Бир ўқиб кўринг.\nКўзи хиралашиб қолган жаноб Симмонс кўзойнагини тақди ва хатни юзига яқин келтириб ўқиди:\nБулфинч хоним вазиятни ўзгартириш илинжида бу ердан кетишга қарор қилди. Усиз қолишни хоҳламаганим учун мен ҳам кетаяпман. Адабиётдан тўйдим, санъатдан ҳам чарчадим. Булфинч хонимни никоҳ масаласи қизиқтирмайди. Бироқ ажрашмоқчи бўлсанг, у менга турмушга чиқишга рози.\nБулфинч хонимнинг ўрнига янги ошпаз ёлладим ва у сенга маъқул бўлади, деб умид қиламан. Булфинч хоним икковимиз Кенингтон Роуд, 411-уй яшаяпмиз.\nОғир сукунатни жаноб Симмонснинг: «Эрингизни ортга қайтаришингиз керак», деган гапи бузди.\n— Унинг башарасига қарашни ҳам истамайман! — деди Форестер хоним ҳаммага эшиттириб. Лекин жаноб Симмонс пинагини ҳам бузмай гапини давом эттирди:\n— Йигирма йилдан бери сизнинг ходимингизман. Мени қадрдон дўстингиздай кўрасиз. Сизга очиғини айтишим керак, ёзаётган китобларим билан тирикчилик қиламан, деб ўйласангиз янглишасиз.\n— Эримни деб ошпаз билан ёқалашмайман-ку, ахир! — деди миссис Форестер фиҚони фалакка чиқиб.\n— Шуни айтмоқчи бўлиб турувдим ўзи, — деди Симмонс зарда билан. — Машҳур раққосами ёки бирор зодагон аёлнинг сизга тиши ўтмайди-ю, лекин ошпаз дабдалангизни чиқаради.\n— Ходимингиз тўҚри айтаяпти, — деди меҳмонлардан бири. — Филателистни ортга қайтаришингиз керак.\n— Эртага бориб, эрингиз билан учрашинг, хўпми? — деди жаноб Симмонс. Форестер хоним бир оз жим турди-да, ниҳоят деди:\n— Хўп, лекин ўзим учун эмас, ижодим учун!\nЭртасига Форестер хоним Кеннингтон Роудга йўл олганида кун яримлаганди. Жаноб Симмонс телефонда манзилни миридан сиригача тушунтиргани боис хоним Алберт яшаётган уйни қийналмай топди. ҚўнҚироқни босган эди эшикни собиқ ошпази очди.\n— Хайрли кун, Булфинч, — деди Форестер хоним. — Хўжайинингни кўрмоқчи эдим.\nМиссис Булфинч бир сония анграйиб турди-да, кейин хонимни ичкарига бошлади.\n— Кираверинг, мем, Алберт, сени кўргани Форестер хоним келибди.\nХоним тез-тез юриб ичкарига кирди. Алберт камин ёнидаги эскирган оромкурсига ястаниб кечки газета ўқиётганди.\n— Қалайсан, азизам? — деди у газетани бир четга қўяркан, хуш кайфиятда. — Яхши юрибсанми?\n— Ўтиринг, мем, — таклиф қилди стул келтирган Булфинч хоним.\n— Алберт, сен билан ёлғиз гаплашсам майлими? — сўради хоним ўтиргач.\n— Афсуски бунинг иложи йўқ, — деди Алберт. — Чунки менинг Булфинч хонимдан яширадиган сирим йўқ.\n— Хўш, азизам, менда нима гапинг бор эди? — сўради Алберт.\nФорестер хоним унга қараб жилмайди.\n— Алберт, мен сени бирор нарсада айбламайман. Биламан, бўлиб ўтган воқеада сенинг айбинг йўқ, сендан хафа эмасман. Лекин ҳар қандай ҳазилнинг ҳам чегараси бўлади. Сени уйга олиб кетгани келдим.\n— Вақтингни бекорга ўтказаяпсан-да, азизам, — деди Алберт. — Энди мени ҳеч нарса сен билан яшашга мажбур қилолмайди.\n— Мен билан бахтли эмасмидинг? — сўради Форестер хоним кўнгли озор чекканини сездирмаслик учун паст овозда.\n— Азизам, турмуш қурганимизга ўттиз етти йил бўлди. Бу жуда узоқ муддат, тўғрими? Сен, аслида, яхши аёлсан, лекин биз бир-биримизга тўғри келмаймиз. Сен адабиёт деб яшаяпсан, мен эса йўқ. Сен санъатни яхши кўрасан, мен эса унга қизиқмайман.\n— Лекин сени санъатга, адабиётга қизиқтириш учун шунча йил қўлимдан келгунча уриндим, — деди миссис Форестер.\n— Гапинг тўғри, эътиборсизлигим учун фақат ўзимни айблашим мумкин, холос. Лекин очиғи, сен ёзаёттган китоблар менга ёқмайди. Атрофингдаги одамлар ҳам ёқмайди. Сенга битта сирни айтайми, азизам? Сен уюштираётган меҳмондорчиликларингда уст-бошимни ечиб ташлаб, томоша қилгим келади — қани, кейин нима бўларкан, шуни билишни хоҳлайман.\n— Уялмайсанми, Алберт? — деди Булфинч хоним. — Бунинг учун келишган қадду қомат бўлиши керак одамда!\n— Булфинч хоним ишдан бўшашимни хоҳлаяпти, — гапини давом эттирди Алберт. — Бугун шерикларим билан иш масаласини муҳокама қилдик, ҳамма икир-чикирларни ҳал қилишга рози бўлишди. Улар менинг улушимни сотиб олишади, шунда тўққиз юз фунтга яқин фойда оламан. Уччовимизга йилига уч юз фунтдан тегади.\n— Бу пулга мен қандай яшайман? — деди миссис Форестер миясига келган сўнгги баҳонани ишга солиб.\n— Ахир, сенинг ўткир қаламинг бор-ку, азизам.\n— Китобларимдан бир тийин фойда келмаётганини сен яхши биласан. Ноширлар уларни чиқариб, нуқул зарар кўришаётган экан.\nШу пайт кутилмаганда Булфинч хоним савол берди:\n— Детектив асар ёзсангиз бўлмайдими?\nФорестер хоним хохолаб кулиб юборди.\n— Мен-а?! — хитоб қилди у. — Қандай бемаъни таклиф! Оломоннинг кўнглини олиш ҳақида ҳечам ўйламаганман. Шу ёшга кириб бирор марта детектив китоб ўқимаганман ҳатто.\n— Яхши таклиф, — деди Алберт.\n— Детектив асарлар менинг жону дилим, — деди миссис Булфинч. — Кутубхонада тунги кўйлакда ўлиб ётган аёл ҳақида ёзинг, мазза қилиб ўқийман.\n— Шахсан менга Гайд паркда, қўлида тилла соати бор, ўлдириб кетилган обрўли жентлмен ҳақидаги асар ёқади, — деди Алберт. — Обрўли жентлмен, албатта, китобхонни қизиқтириб қўядиган бирор-бир сабаб туфайли ўлдирилади-да.\n— Нима демоқчилигингни тушуниб турибман, — деди Булфинч хоним. — Ўша жентлмен қандайдир муҳим сирни билган. Қотиллар унга шу сирни айтмасанг ўлдирамиз, дейишган. Жентлмен улардан қочиб қутулолмаган.\n— Биз сенга шунга ўхшаш жуда кўп воқеаларни гапириб беришимиз мумкин, азизам, — деди Алберт Форестер хонимга меҳрибонлик билан жилмайиб. — Мен юздан ортиқ детектив китобни ўқиганман.\n— Миссис Булфинч билан иноқлигимизга ҳам шу китоблар сабаб бўлган. Ўқиб тугатгач, уларни хонимга берардим. Биласанми, бир-бирига ўхшаш иккита детектив китобни тополмайсан. Қиёсласанг бири биридан фарқ қилади.\nФорестер хоним ўрнидан турди.\n— Орамизда қандай жарлик борлигини энди тушундим, — деди у хиёл титраган овозда. — Ўттиз йилдан бери инглиз адабиётининг энг олди вакиллари даврасида бўлиб, шунча вақт фақат детектив роман ўқигансиз! Кетиб қолганинг сабабини ўзимча ўйлаб, сени уйга қайтариш учун келгандим бу ерга. Энди ниятимдан қайтдим.\n— Тўғри қиласан, азизам, — деди Алберт. — Лекин детектив ёзиш ҳақида, албатта, ўйлаб кўргин.\nФорестер хоним зинадан пастга тушди. Булфинч эшикни очиб, таксида кетасизми, деб сўраганда, у бош чайқади:\n— Трамвайда кетаман.\n— Жаноб Форестерга ўзим кўз-қулоқ бўламан, хоним, хавотир олманг, — деди Булфинч Форестер хонимни трамвай бекатига кузатиб бораркан. — Уйга қараш, овқат пишириш қўлимдан келади. Алберт ўзига бирор-бир машҚулот топади, албатта. Почта маркаларини йиҚиш ҳақида ўйлаётганди.\nФорестер хоним нимадир демоқчи бўлди-ю, трамвай келганини кўриб, унга чиқди.\nХоним соат неча бўлганини сўрамоқчи бўлиб қаршисида ўтирган одамга қаради ва сесканиб кетди. Чунки рўпарасида тилла соат таққан обрўли жентелмен ўтирарди. Бу Алберт Гайд паркда ўлиб ётганини гапирган жентелменнинг ўзгинаси эди. Жентелмен ҳайдовчидан трамвайни тўхтатишни сўради ва тушиб тор, қоронғи кўчага кириб кетди. Нега? Нима учун? Гайд парк бекатида хоним кутилмаганда трамвайдан тушишга қарор қилди. У энди бир жойда ўтира олмасди. Яёв юргиси келаётганини ҳис қилаётганди. Ахиллес ҳайкали ёнидан ўтаётганида бир дақиқа тўхтаб уни томоша қилди. Форестер хонимнинг юраги тез ураётганди. Эдгар Алан Подек ёзувчи ҳам детектив романлар ёзган-ку, ахир...\nФорестер хоним ниҳоят уйига келиб, эшикни очганида даҳлиздаги бир талай шляпаларга кўзи тушди. Улфатлари жамулжам эди. Хоним меҳмонхонага кирди.\n— Оҳ, бечорагиналар, мен сизларни шунча вақт куттириб қўйдимми? — деди у. — Чой ҳам ичмадингларми?\n— Хўш? — дейишди меҳмонлар. — Эрингизни олиб келдингизми?\n— Азизларим, сизларга ажойиб бир янгилик айтмоқчиман. Мен детектив китоб ёзмоқчиман.\nМеҳмонлар оҚизларини очганча анқайиб хонимга қараб қолишди.\n— Детективни ҳақиқий санъат даражасига кўтармоқчиман. Бу фикр Гайд паркда миямга келиб қолди. Қисса қотиллик ҳақида бўлади. «Ахиллес ҳайкали» деб ном қўяман!\n— Алберт нима бўлди? — сўради ёш ёзувчи.\n— Алберт? — ҳайрон бўлди миссис Форестер. — Қандайдир иш билан Албертнинг ёнига борганим ёдимда. Лекин нима учун борганимни ҳеч эслолмаяпман.\n— Уни кўрдингизми ўзи?\n— Айтяпман-ку, азизим. У эсимдан чиқиб кетди.\nФорестер хоним кулиб юборди.\n— Алберт ошпази билан яшайверсин. Алберт ҳақида бош қотиришга энди вақтим йўқ. Детектив асар ёзмоқчиман.\n— Ажойиб аёлсиз-да! — дейишди меҳмонлар.\n"http://www.kutubxona.com/wiki/index.php?title=Somerset_Moem._Ijodiy_parvoz_(hikoya)_/_Kiril&oldid=6435" dan olindi


— Шу ўлгур сигаретни чекмасангиз, ҳозир Малибуда юрган бўлар эдингиз...\nЭр хотинига қараб туриб жавоб берибди:\n— Сен чекасанми?\n— Йўқ, - дебди хотини.\n— Унда Малибу қани? – дермиш.\n#Эр-хотин #Аёллар #Пул-бойлик\nАгар долларинг бўлса, қариндошинг ёки танишингга сота кўрма!\nТез орада курс ўзгариши биланоқ, сўкиш тагида қолиб кетасан.\nЯхши кўрган қизим билан дўконга кириб нарса харид қилдим-да ўзимни кўрсатиб қўймоқчи бўлиб, сотувчига:\n— Қайтими керак эмас! - десам, сотувчи:\n— Пулингиз кам чиқди, тўхтанг! – деб қолса бўладими…!\n#Пул-бойлик #Севишганлар #Дўкон-бозор\nГўзаллик салонидан чиқган қизга бир йигит “гап отибди”:\n— Яхши қиз, сочингизга нечи пул бердингиз?\n— Сўраб нима қиласиз? Барибир пулингиз етмайди!\n— Ҳа энди, макияжга пул етмадими дейман-да…\n#Аёллар #Қора-юмор #Пул-бойлик\nҲозир орамизда яшаётган айрим бойлар ҳақида кейинчалик билдириладиган фикр:\n“У шунақанги хасиси эди-ки, бор бойликларини барчасини ўзига васият қилиб қолдирди”.\nБир миллионер йигитларни чақириб дебди:\n— Орангиздан кимда-ким шу ҳовузга шўнғиб, нариги тарафдан соғ-омон чиқса, унга ярим бойлигим ва гўзал қизимни бераман. Фақат айтиб қўяй, ҳовуз тимсоҳларга тўла!\nШу пайт бир йигит ҳовузга тушиб, нариги тарафидан чиқибди.\nМиллионер киши унга:\n— Аввал бойлигимни кўрсатайми ёки қизимними? – деса, йигит унга:\n— Олдин мени сувга итариб юборган аблаҳни кўрсатинг, - дермиш.\nБой амалдорнинг ўғли машинасида 2 кишини уриб юборибди. Бири машинанинг олд ойнасига урилибди. Иккинчиси эса йўл четидаги ариқ ичига тушиб кетибди.\nСуд иши кўриб чиқилиб, ҳукм ўқилаётганмиш:\n“Биринчи пиёда машинанинг олд ойнасини синдиргани учун 2 йилга, иккинчи пиёда воқеа жойидан яширингани учун 3 йилга озодликдан маҳрум этилсин!”\n#Қора-юмор #Пул-бойлик #Жиноятчилар\n— Дўстим, пулларимни қаерда сақлаганим маъқул?\n— Хотирангда сақлаганинг дуруст!


Тагиста – medu.uz – Дорилар ҳақида маълумотлар ўзбек тилида\nHome Йўриқномалар Тагиста\nПрепаратнинг савдо номи: Тагиста®\nтаъсир этувчи модда: бетагистин гидрохлориди 8,0 мг; 16,0 мг; 24,0 мг;\nёрдамчи моддалар: микрокристалл целлюлоза – 54,75/109,5/164,25 мг, повидон (коллидон 25) – 9,0/18,0/27,0 мг, картошка крахмали – 20,0/40,0/60,0 мг, лимон кислотаси – 2,0/4,0/6,0 мг, коллоид кремний диоксиди (аэросил) – 3,0/6,0/9,0 мг, тальк – 2,8/5,6/8,4 мг, магний стеарати – 0,45/0,9/1,35 мг.\nТаърифи: деярли оқ ёки крем тусли оқ рангли, яссицилиндрик, фаскали ва рискали таблеткалар.\nФармакотерапевтик гуруҳи: гистамин препарати.\nАТХ коди: [N07CA01]\nБетагистин асосан ички қулоқ ва МНТ нинг вестибуляр ядроларидаги Н1- ва Н3-гистамин рецепторларига таъсир қилади. Ички қулоқнинг қон томирларидаги Н1-рецепторларига бевосита агонистик таъсир қилиш йўли билан, шунингдек Н3-рецепторларга билвосита таъсир қилиши орқали микроциркуляцияни ва томирларнинг ўтказувчанлигини яхшилайди, лабиринтда ва чиғаноқда эндолимфанинг босимини нормаллаштиради. Шу билан бирга бетагистин базилляр артерияларда қон оқимини оширади.\nВестибуляр нервининг ядроларидаги Н3-рецепторларининг ингибитори бўлиб, яққол марказий самарага эга. Бош мия устуни даражасида вестибуляр ядроларнинг нейронларида ўтказувчанликни нормаллаштиради.\nКўрсатилган ҳусусиятларнинг клиник кўринишлари бош айланишларининг тез-тезлиги ва жадаллигини пасайиши, қулоқларда шовқинни камайиши, эшитиш пасайган ҳолда унинг яхшиланиши ҳисобланади.\nТез сўрилади, плазма оқсиллари билан боғланиши – паст. Қон плазмада максимал концентрацияга эришиш вақти – 3 соат.\nБуйраклар орқали метаболитлари кўринишида (2-пиридилсирка кислотаси) 24 соат давомида деярли тўлиқ чиқарилади. Яримчиқарилиш даври – 3-4 соат.\nкелиб чиқиши турлича бўлган вестибуляр бош айланиши даволаш ва олдини олиш;\nбош айланиши ва бош оғриғи, қулоқларда шовқин, эшитишни зўрайиб борувчи пасайиши, кўнгил айниши ва қусишни ўз ичига олувчи синдромлар;\nМеньер синдроми ёки касаллиги.\n18 ёшгача бўлганлар (маълумотларнинг йўқлиги туфайли);\nҳомиладорлик ва лактация даври (маълумотларнинг йўқлиги туфайли).\nмеъда ва 12-бармоқ ичак яра касаллиги (шу жумладан анамнездаги), феохромоцитома, бронхиал астма. Даволаш вақтида кўрсатилган беморларни мунтазам равишда кузатиш керак.\nТаблеткалар 8 мг: 1-2 таблеткадан кунига 3 марта.\nТаблеткалар 16 мг: ½-1 таблеткада кунига 3 марта.\nТаблеткалар 24 мг: 1 таблеткадан кунига 2 марта.\nЯхшиланиш одатда даволашнинг бошидаёқ кузатилади, турғун терапевтик самара икки ҳафта даволашдан сўнг юз беради ва бир неча ой даволаш давомида ўсиб бориши мумкин. Даволаш узоқ муддатли. Даволаш курсининг давомийлиги шахсий аниқланади.\nМеъда-ичак бузилишлари, тери қопламалари томонидан юқори сезувчанлик реакцияларини пайдо бўлиши (тошма, қичишиш, эшакеми), Квинке шиши.\nСимптомлари: кўнгил айниши, қусиш, тиришишлар.\nБошқа дори воситалари билан номутаносиблиги ёки ўзаро таъсирининг ҳоллари номаълум.\nБетагистин седатив самарага эга эмас ва автомобилни бошқариш ёки психомотор реакциялар тезлигини талаб қилувчи фаолият турларини бажариш қобилиятига таъсир қилмайди.\nТаблеткалар 8 мг, 16 мг ва 24 мг.\n10 ёки 30 таблеткадан контур уяли ўрамда. 30, 50 ёки 100 таблеткадан полимер банкада.\n10 таблеткадан 3 ёки 5 контур уяли ўрамдан, 30 таблеткадан 1, 3 ёки 3 контур уяли ўрамдан ёки полимер банкада қўллаш бўйича йўриқномаси билан бирга картон қутида.\n3 йил. Ўрамида кўрсатилган яроқлилик муддати ўтгач қўлланилмасин.


Қибрайда ўтган водий дербисида ғолиб аниқланмади / CHAMPIONAT.asia\nҚибрайда ўтган водий дербисида ғолиб аниқланмади\nБугун "Қўқон-1912" ва "Навбаҳор" клублари ўзаро назорат учрашувини ўтказиб олишди.\nБаҳсдаги ҳисоб 22-дақиқада қўқонликлар сардори Мурод Холмуҳаммедов томонидан очилди. У пенальтини аниқ амалга оширди. Учрашув охирида наманганликлар ярим ҳимоячиси Аюбхон Нўъмонов жарима тўпини аниқ амалга ошириб ҳисобни тенглаштирди - 1:1. Бу ҳақда "Қўқон-1912" расмий сайти хабар берди.\nЭслатиб ўтамиз, олдинроқ "Қўқон-1912" "Машъал" билан назорат учрашуви ўтказиб ютқазганди.\nГоллар: Мурод Холмуҳаммедов 22 пенальти – Аюбхон Нўъмонов 89.\n"Навбаҳор": Мирзоҳид Маматхонов, Авазхон Маматхўжаев, Жаҳонгир Меҳмонов, Илҳом Бойдедаев, Мирзоҳид Ғофуров, Зоҳир Пиримов, Остон Ўрунов, Дилшод Шарофетдинов, Аюбхон Нўъмонов, Азизбек Турғунбоев, Азамат Алланиёзов.


Палеонтологлар Ойда сув олиш йўлини таклиф қилишди\n20:35 / 10.06.2015\nАҚШ ва Россия палеонтологлари Ернинг табиий йўлдошида дистилляция (суюқликни буғлаш, буғ конденсациясини совутиш) ёрдамида сув олиш методини таклиф қилмоқда. Тадқиқот натижалари Icarus журналида нашр қилинди; унинг қисқача мазмуни билан New Scientist сайтида танишиб чиқса бўлади.\nТахмин қилинишича, тонг отиши чоғида Ой тупроғидан сув буғлана бошлайди. Ана ўша пайтда уни дистилляция қилиш мумкин бўлади.\nУшбу натижалар кўп йиллик кузатувлар натижасидир. Шунингдек, методни асослаш учун Ойда сувнинг тадрижий айланиши тахмин қилинган, аммо ҳали ўз исботини топган эмас. Тадқиқотчиларнинг фикрича, тунда Ойда сув совий бошлайди, тонгда эса, аксинча, буғланади.\nСувни тўплаш учун пластик иншоотлар яратиш мумкин: у ерга буғлаш тўпланиб, кундузги соатларда конденсацияланади. Ҳисоб-китобларга қараганда, Ойдаги реголитнинг ҳар бир метр кубидан 190 миллилитр сув тўплаш мумкин бўлади.\nОйнинг қутбларида сувнинг кўпроқ эканлиги исботлаб бўлинганига қарамай, унинг бошқа ҳудудларида ҳам бир қуёш суткаси (Ердаги бир ойга яқин) етарли миқдорда сув тўплаш мумкин.


Соғлом бола тарбияси борасида ота-она билан жамият олдида турган муҳим масалалар, Навоий бобомизнинг орзулари бугун мустақил Ўзбекистонда таълим ва тарбия соҳасида амалга оширилаётган давлат сиёсатида ўз аксини ҳар томонлама топаётганлигининг гувоҳи бўлмоқдамиз.\nАлишер Навоий фарзанд тарбиясида, инсониятнинг келажагини давом эттиришда онанинг ўрни беқиёс эканлигини, у зурриётни давом эттириш каби улуғвор вазифани ўз зиммасига олганлигини алоҳида таъкидлаб, унга фарзандлар алоҳида меҳр билан боқишларини уқтиради. Ота ва онани ой билан қуёшга ўхшатиб, уларнинг хизматини қилиб, иззат-ҳурматини жойига қўйган фарзанд бахтли-саодатли бўлишига ишора қилади. Бу хусусда “Ҳайрат ул-аброр”да қуйидаги сатрларни битади:\nБугун Навоий номи билан аталувчи вилоятда “Умид ниҳоллари” спорт мусобақалари шарофати билан қурилган 10 минг кишилик спорт саройи ёшлар билан мунтазам гавжум. У ерда қизларимиз бадиий гимнастика, йигитларимиз футбол, баскетбол, спорт гимнастикаси билан машғул. 2013 йили Бухорода ўтказилган Универсиада спорт ўйинларида навоийлик ёшлар 22 та олтин, 9 та кумуш, 12 та бронза медални қўлга киритдилар. Маҳлиё Тоғаева Қозон шаҳрида ўтказилган дунё талабаларининг Универсиадасида спортнинг оғир атлетика тури бўйича иштирок этиб, совринли ўринни эгаллади.\nАлишер Навоий қаҳрамонлари номига қўйилган “Фарҳод”, “Ширин” маданият саройларидаги турли тўгараклар юзлаб ўғил-қиз билан банд. Бу ёшларга бўлган давлат сиёсатининг юксак намунасидир.\nБугун Ўзбекистонимиз аҳолисининг 64 фоизидан кўпроғини ташкил қилаётган ёшларимизга шоир қаҳрамонлари барча соҳада ибрат мактабидир. Айниқса, Алишер Навоий номини улуғлаб келаётган мустақиллик фарзандлари бир пайтлар қуш учса қаноти, одам юрса оёғи куядиган Қизилқум саҳросини гуллаган воҳага айлантиришмоқда. 23 йилдирки, Навоий даҳосидан руҳ ва илҳом, Навоий қаҳрамонларидан ўрнак ва ибрат олиб, Фарҳоднинг жасорати ва Баҳромнинг заковатини ўз фаолиятларида намойиш этаяптилар.\nАлишер Навоий халқлар дўстлигини тараннум этган шоир. Унинг орзулари ушалган юртнинг бир бўлаги сифатида юзга яқин миллат вакили яшаётган бизнинг вилоятимизни кўришимиз мумкин. Воҳада бугунги кунда 2 та олий ўқув юртида, 51 академик лицей ва касб-ҳунар коллежида, 350 га яқин умумтаълим мактабларида турли миллат вакилларига мансуб йигит-қизлар таълим олмоқда.\nНавоий ўз асарларида меҳнатни улуғлайди. Меҳнатга бўлган қизиқишни Фарҳод образи орқали тасвирлайди. Фарҳод жисмонан бақувват, паҳлавонсифат йигит, у ҳунар ўрганади. Шоир Фарҳоднинг тоғдан сув чиқаришда қийналаётган жафокаш инсонларга ҳиммат қўлини чўзганлигини қуйидагича ифодалайди:\nдам бирла кўра,\nФарҳоднинг саъй-ҳаракати ўз самарасини кўрсатди. Арман ўлкасининг тоғли мавзесида сув иншооти бунёд этилди.\nАлишер Навоийнинг меҳнат аҳли номига қуйидаги сатрлар акс садо берди:\n“Наҳрул ҳаёт” исм,\nБулар улуғ шоирнинг ҳаётбахш орзулари эди. Бугун миллионлаб Фарҳодлар бунёдкорлик ишлари билан шуғулланмоқдалар. Мисол учун Учқудуқда кончилар билан бир сафда меҳнат қилаётган Ўзбекистон Қаҳрамони Фарҳод Сойибовнинг ёшлар учун кўрсатаётган ғамхўрлигини алоҳида эътироф этиш жоиз. Навоий кон-металлургия комбинатига қарашли Шимолий кон бошқармаси ишчи-ходимлари ташаббуси билан Учқудуқ шаҳарчасида яқинда фойдаланишга топширилган “Ёшлар маркази” “камолот”чи йигит-қизларнинг ўз истеъдод ва иқтидорини намойиш этиши учун хизмат қилмоқда.\nКейинги йилларда Навоий шаҳридаги шоир номи билан аталувчи 126 гектарлик боғнинг марказида, улуғвор ҳайкал ёнбошида 2400 кишилик амфитеатр ва Ёшлар саройи, гўзал хиёбон барпо этилди. Қисқача айтганда, мамлакатимизнинг “олтин сандиғи” ҳисобланган Навоий вилояти аҳли ўз масканининг янада чирой очиб бораётганлигидан фахр-ифтихор туйиб яшамоқда. Бинобарин, Фарҳоддек аҳди қатъий, Баҳромдек заковатли ёшлар Ўзбекистонимизнинг буюк давлатлар қаторидан жой олишига муносиб ҳисса қўшишларига ишончим комил.\nНавоий давлат педагогика институти профессори.\nМазкур рукндаги бошқа мақолалар: « Саҳнада — талабалар\tБиз, Ватан фарзандлари — умид ниҳолларимиз »


автомашинани Навоий - Ургут йўналиши бўйлаб бошқариб келаётганида, ЙҲХБ инспектори томонидан тўхтатилиб, ҳужжатлари текширилган. Текширув ... суғурта полиси муддати ўтганлиги аниқланган. Ҳолат юзасидан ЙҲХБ инспектори ҳайдовчи Ж.С.га нисбатан маъмурий баённома расмийлаштираётган ...\nтўлаганлар пули қайтариладими, деган савол ўртага ташланди. ИИВ ЙҲХБ бўлим бошлиғи Азизхон Муродовнинг аниқлик киритишича, жарима тўлаганлар ...\nТошкент кўчаларида бир кунда 658 та қўпол қоидабузарлик содир этилди\nшаҳар Ички ишлар бош бошқармаси ЙҲХБ томонидан 2019 йил 23 апрель куни жами 3001 та маъмурий баённомалар расмийлаштирилган. Улардан 658 тасини қўпол қоидабузарликлар ташкил ...\nхабар бермоқда. Бунга қадар Рафиқжон Жалилов Тошкент шаҳар ИИББ ЙҲХБ ЙПХ бригадаси махсус дивизиони командири лавозимида ишлаган. ИИББ ... ЙПХ бригадаси махсус дивизиони командири лавозимида ишлаган. ИИББ ЙҲХБнинг аввалги бошлиғи Барат Маменов ўтган йилнинг май ойида лавозимидан ...\nТошкент вилояти Йўл ҳаракати хавфсизлиги бошқармаси вилоят ҳудудида тезлик оқибатида йўл-транспорт ҳодисалари салмоғини камайтириш мақсадида патрул автомобилларга янги намунадаги махсус автоматлаштирилган фото ва видео қайд этиш воситалари ўрнатмоқда.\nТошкентда бир кунда 374 та қўпол қоидабузарликлар содир этилди\n261 та холатда пиёдаларнинг йўлнинг белгиланмаган жойидан кесиб ўтиши холатлари аниқланган.\nвилоятининг Қамаши туманида 2018 йилнинг 12 октябрь куни вилоят ЙҲХБ ходими лейтенант Н.Х. ҳамда сержант Р.Д.лар Ўзбекистон кўчасида хизмат ...\nРасман! ЙҲХБга янги бошлиқ тайинлангани инкор қилинди\nБир қатор интернет нашрларида полковник Бекмурод Абдуллаев Йўл ҳаракати хавфсизлиги бошқармасига бошлиқ қилиб тайинлангани ҳақида хабарлар тарқатилган эди.


ИнтерФУТБОЛ :: Драган Черан голеаграфияси\nДраган Черан голеаграфияси\n«Пахтакор»нинг сербиялик ҳужумчиси Драган Черан якунланган мавсум Ўзбекистон клублари сафида юқори даражада урган голлари сонини 100тадан оширди. У шу тариқа Геннадий Красницкий номидаги фахрий тўпурарлар клубининг тўлақонли аъзосига айланди. «ИнтерФутбол» газетасининг доимий шарҳловчиси Виктор Хохлюк шу муносабат билан «Пахтакор» голеадорининг самарали фаолиятига доир қизиқарли статистик маълумотларни ҳавола этишни лозим топди.\n***Пойтахтнинг «Пахтакор» ва Олмалиқнинг АГМК клублари ўртасида кечган Ўзбекистон кубоги-2020 финали (3:0) Драган Черан учун алоҳида аҳамият касб этди. Сербиялик ҳужумчи ҳал қилувчи учрашувнинг 28-дақиқасида АГМК кипери Валижон Раҳимов дарвозасини нишонга олди. Бу унинг учун Ўзбекистондаги фаолиятида юқори даражада урилган юбилей - 100-гол бўлди.\n***Драган Черан кейинчалик АГМК дарвозасига яна бир гол уриб, «дубль» расмийлаштирди. Хуллас, Ўзбекистон кубоги финал учрашувидан сўнг сербнинг Ўзбекистон жамоаларининг расмий учрашувларида урган голлари сони 101тага етди.\n***Сербиялик 33 ёшли ҳужумчи шу тариқа Геннадий Красницкий номидаги Ўзбекистон футболи тўпурарлари клубининг тўлақонли аъзосига айланди. Драган Черан - Ўзбекистон жамоаларининг энг яхши голеадорлари рўйхатига кирган хорижлик учинчи футболчи. Ўзбекистонда ундан олдин 100та гол маррасини тожикистонлик Акмал Холматов ва Туркманистон терма жамоаси ҳужумкор ярим ҳимоячиси Артур Геворкян забт этишганди. Демакки, Драган узоқ хориждан келган легионерлар орасида биринчи бўлиб, тўпурарлар клуби талабини бажарди.\n***Маълумот учун айтиш керак, Драган Черан Ўзбекистон футболидаги расмий дебют голини 2016 йилнинг 3 август куни элит лига 16-туридан ўрин олган «Шўртан» - «Насаф» учрашувида нишонлаганди. Сербиялик форвард 3:0 ҳисобида «Насаф» фойдасига ҳал бўлган ўша баҳснинг 70-дақиқасида ўзини кўрсатганди. Эътиборли факт шуки, Черан Ўзбекистондаги дастлабки расмий ўйинидаёқ голлари ҳисобини очганди.\n***Сербиялик ҳужумчи голларидан кўп қисмини «Пахтакор» таркибида урди - 97та расмий ўйинда 61та гол (Ўзбекистон Суперлигасининг 68та учрашувида 46та гол, мамлакат кубогининг 11та учрашувида 8та гол, Лига кубогининг 3та учрашувида 3та гол, Осиё Чемпионлар Лигасининг 15та ўйинида 4та гол). Шунингдек, унинг ҳисобида «Насаф» клубининг 66та учрашувида урилган 40та гол (Суперлиганинг 48та учрашувида 34та гол, Ўзбекистон кубогининг 11та учрашувида 4та гол ва Осиё Чемпионлар Лигасининг 7та учрашувида 2та гол) мавжуд.\n***Бўйдор серб ўзбек футболидаги энг сермаҳсул мавсумини 2019 йил ўтказди - «Пахтакор» таркибидаги 39та расмий ўйинда рақиблар дарвозасини 33 марта нишонга олди. Шу тариқа мавсумдаги ўртача кўрсаткичи даҳшатли кўриниш олди - 1та ўйинда 0,85та гол!\n***Сербиялик футболчининг Ўзбекистондаги 163та расмий учрашувга боғлиқ умумий ўртача кўрсаткичи ҳам чакки эмас - 1та ўйинда 0,62та гол!\n***Драган Черан - Ўзбекистон юқори лигасида энг яхши тўпурар мақомини олган узоқ хорижлик тўртинчи футболчи. Ундан олдин Ўзбекистон чемпионатининг энг яхши голеадорига аталган совринга бразилияликлар Ривалдо (2009 йил) ва Тиагу Безерра (2018 йил), шунингдек, Драганнинг ватандоши Милош Трифунович (2011 йил) эга чиқишганди.\n***«Пахтакор»нинг сербиялик ҳужумчиси ҳозирча хорижлик тўпурарлар орасида чемпионатда қаторасига икки йил (2019 ва 2020 йиллар) бош тўпурар бўлган ягона футболчидир.\n***Драган Чераннинг фаолиятидан яна бир қизиқарли факт: Ўзбекистон чемпионати сербиялик ҳужумчи учун ҳисоб бўйича 6-хорижий лигадир. Тажрибали ҳужумчи Ўзбекистонга келишига қадар Бельгиянинг «Вестерло», Исроилнинг «Хапоэль» (Хайфа) ва «Маккаби» (Нетания), Озарбайжоннинг «Семурғ» (Загатала) жамоаларида ўйнаган. У Озарбайжондаги фаолиятидан кейин Саудия Арабистонининг «Ҳажар» клуби ва Македония футболи етакчиси «Вардар»да ўйнади. Черан барча хориж клубларида жами 288та расмий учрашувда қатнашиб, рақиблар дарвозасини 147 марта нишонга олишга муваффақ бўлган. У фаолиятидаги энг юқори натижага айнан Ўзбекистонда эришди: «Насаф» (40та) ва «Пахтакор» (61та)да рақиблари дарвозасига 101та гол урди.\nФутболда гол уриш бобида гроссмейстерлик даражасига чиққан Драган Черан ҳаётида айрим аниқлик киритиш талаб этиладиган жиҳатлар борки, уларга тўхталмасликнинг иложи йўқ. Шунинг учун Ўзбекистон чемпионатининг охирги 2 мавсумидаги бош голеадорига 1-2та савол билан мурожаат қилдим:\n- Драган, футболга илк қадамни қаерда ташлагансиз?\n- Ўз уйимда, мўъжазгина Кикинда шаҳарчасида. Бошида «Козар» клуби футбол мактабида таҳсил олганман. У ерда менга кўп нарса ўргатган мураббий Бран Бьелич қўл остида ўйнай бошлаганман.\n- Биласизми, Акмал Холматов ва Артур Геворкяндан сўнг ўзбек клублари сафида 100та гол маррасига етган хорижлик учинчи футболчига айландингиз?\n- Тўғриси, бу маълумотдан бехабар эдим. Шундай экан, футболчилик фаолиятида бундай юқори кўрсаткичга эришганимдан икки ҳисса хурсандман, албатта. Ёқимли маълумот учун ташаккур!\n- Спорт ОАВда Қозоғистон жамоалари сизни ўз сафида кўришни истаётгани ҳақида хабарлар тарқалди. Бу борада нима дея оласиз?\n- Ҳа, буни журналистлардан эшитдим. Аммо шахсан ўзимга ҳали ҳеч ким Қозоғистон клубларига ўтиш таклифи билан мурожаат қилмади. Қисқаси, ҳеч қандай аниқ чорлов йўқ. Умуман, футбол мухлисларини «Пахтакор»да голларим ва ғалабаларим билан хурсанд қилишни давом этишни режалаштиряпман.\n- Сизга омад, Драган!\n- Раҳмат! Сизга ҳам!\nЎЗБЕКИСТОН ЧЕМПИОНАТИ ЭЛИТ ЛИГАСИНИНГ\nБАРЧА БОШ ТЎПУРАРЛАРИ\nМилош Трифунович (Сербия)\nДраган Черан (Сербия)\nДРАГАН ЧЕРАННИНГ ГОЛЛАРИ СТАТИСТИКАСИ\n2020 йил якуни ҳолатига\nМавсумда жами: 17та ўйинда 13та гол (1та ўйинда ўртача 0,76та гол)\nМавсумда жами: 36та ўйинда 23та гол (1та ўйинда ўртача 0,64та гол)\nМавсумда жами: 13та ўйинда 4та гол (1та ўйинда ўртача 0,31та гол)\n«Насаф» таркибида жами: 66та ўйинда 40та гол (1та ўйинда ўртача 0,61та гол)\nМавсумда жами: 21та ўйинда 3та гол (1та ўйинда ўртача 0,14та гол)\nМавсумда жами: 39та ўйинда 33та гол (1та ўйинда ўртача 0,85та гол)\nМавсумда жами: 37та ўйинда 25та гол (1та ўйинда ўртача 0,67та гол)\n«Пахтакор» таркибида жами: 97та ўйинда 61та гол (1та ўйинда ўртача 0,63та гол)\nЎзбекистон чемпионатида жами: 163та ўйинда 101та гол (1та ўйинда ўртача 0,62та гол)


«Ҳиндистон-Марказий Осиё» ишбилармонлар кенгаши йиғилишида ҳамкорлик алоқаларини янада ривожлантириш масалалари муҳокама қилинди\nТОШКЕНТ, 28 октябрь. /«Дунё» АА/. Ўзбекистон Республикаси Савдо-саноат палатаси ҳамда Ҳиндистон савдо-саноат палаталари федерацияси (FICCI) ҳамкорлигида «Ҳиндистон-Марказий Осиё» ишбилармонлар кенгаши йиғилиши онлайн шаклда бўлиб ўтди, деб хабар бермоқда «Дунё» АА мухбири.\nТадбирда Савдо-саноат палатаси раиси Адҳам Икрамов, FICCI президенти Сангетта Реддий, икки мамлакат савдо-саноат палаталари вакиллари иштирок этди.\nA.Икромов сўнгги йилларда Ҳиндистон-Марказий Осиё ишбилармонлар кенгашига аъзо мамлакатлар ўртасида савдо-иқтисодий ҳамкорлик сезиларли даражада фаоллашганини таъкидлади.\nЎзбекистон Республикаси Савдо-саноат палатаси Ҳиндистон, Қозоғистон, Қирғизистон, Тожикистон ва Туркманистон томонидан ташкил этилган миллий тадбиркорлик палаталари ва ишбилармонлар кенгашлари билан фаол ҳамкорлик қилиб келмоқда.\nС.Реддий FICCI томонидан ишбилармон доираларнинг манфаатларини ҳимоя қилиш, чет эл ишбилармон доиралари, халқаро бизнес ташкилотлари билан ҳамкорликни ривожлантириш борасида амалга оширилган ишлар билан таништирди.\nТомонлар,аъзо давлатлар ўртасида савдо-сотиқни ривожлантириш йўлидаги турли тўсиқларни камайтириш, шунингдек, икки мамлакат ишбилармон доиралари ўртасида ҳамкорлик алоқаларини ривожлантириш учун қулай шароитлар яратиш зарурлигини таъкидлади.\nОнлайн-учрашувда инвестиция лойиҳаларини амалга оширишда ҳамкорликни кенгайтириш, шунингдек, бизнес юритиш учун қулай шароитлар яратиш масалалари муҳокама қилинди.\nИшбилармонлар кенгаши доирасида савдо-иқтисодий алоқаларни янада ривожлантириш истиқболлари хусусида фикр алмашилди. Жумладан, мамлакатлар ўртасидаги шериклик муносабатларини ривожлантириш бўйича таклифлар билдирилди.\n«Ravon» ва «Сhevrolet» Қозоғистонда энг ...\n"UzAuto Motors" Қозоғистон автомобиль бозоридаги мавқеини мустаҳкамлашда давом этмоқда....\nЎзбекистонда энергия самарадорлигини янг...\nЎзбекистон Республикаси Президентининг «Иқтисодиётнинг энергия самарадорлигини ошириш...


Porsche электр кроссовер ишлаб чиқаради\n21:51 / 11.08.2016\nPorsche компанияси тўлиқ электр двигателли кроссовер ишлаб чиқариши мумкин. Йўлтанламас немис маркасининг Mission E спорткарининг серияли версиясидан кейин бундай иккинчи модель бўлади, деб хабар бермоқда ўз манбасига иқтибос келтирган ҳолда Autocar.\nМанбанинг маълумотларига кўра, лойиҳа ҳали компания раҳбариятининг рухсатини олмаган, бироқ электр кроссовернинг яратилиш эҳтимоли анча катта. Машинанинг биринчи прототипи 2018 йилдан кейин тақдим қилинади, серияли варианти эса 2020 йил бошида пайдо бўлади.\nЯнги машина Audi e-tron quattro ва Mercedes-Benz’нинг электр йўлтанламасига рақобатчи бўлади.\nPorsche’нинг биринчи электрокари 2015 йил кузда тақдим қилинган Mission E спорткарининг сотувга чиқариладиган варианти бўлади. Прототип 600 от кучига эга электр двигатель, тўлиқ бошқарилувчи шасси олган ва барча ғилдираклари тортадиган қилиб яратилган. Машина 100 км/соат тезликка 3,5 сонияда, 200 км/соат тезликка эса 12 сонияда эришади.\nУшбу машинанинг серияли модели лойиҳасига 700 млн евро сармоя қилинган. Машина 2020 йилда пайдо бўлади.


Мен фаолиятимни якунлаганимда, энг кучли жангчи эдим — Ҳабиб | Qalampir.uz\nМен фаолиятимни якунлаганимда, энг кучли жангчи эдим — Ҳабиб\nСпорт\t15 Июль 21:39 6107\nЕнгил вазн тоифасида собиқ UFC чемпиони Ҳабиб Нурмуҳамедов Жон Жонснинг охирги жангларини танқид қилди ва ўзининг ғалабаларини уникидан юқори қўйди. Бу ҳақда у “Sports.ru” нашрига берган интервьюсида айтиб ўтди.\n“Мен фаолиятимни якунлаганимда, вазн тоифасидан қатъий назар энг кучли жангчи эдим. Бу Камару Усман ёки Жон Жонс эмас эди, айнан мен эдим. Жон Жонс сўнгги жангларида Тиаго Сантос, Энтони Смит ва Доминик Рейес билан деярли тенгма-тенг жанг ўтказганди. Ушбу жанглардаги Жонс жуда суст эди, шу билан бирга допингдаги муаммолар ҳам кузатилди.\nЭнди ўзингиз айтинг, шунақа ҳолатдаги у кучлими ёки фаолиятимни якунлаганимдаги менми? Мен барча рақибларимни синдириб ташлагандим. Фаолиятимни тугатган кечада мен энг юқорида эдим. Буни жуда кўпчилик тан олади”, дейди Ҳабиб.\nЭслатиб ўтамиз, Ҳабиб Нурмуҳамедовнинг сўнгги жанги 2020 йилнинг 24 октябрь куни бўлиб ўтган, унда Ҳабиб Жастин Гетжи устидан 2-раундда ғалаба қозонган эди.\n31 Июль 13:36 45592\n31 Июль 18:28 25844\n02 Август 13:59 18623\n31 Июль 12:18 17202\n01 Август 21:20 15950


Провайдерлар бир ҳафта ичида «Фергана.ру» тўсиғини ҳал қилади | ҚИРҒИЗИСТОН ЯНГИЛИКЛАРИ\nПровайдерлар бир ҳафта ичида «Фергана.ру» тўсиғини ҳал қилади\nАлоқа операторлари уюшмаси бир ҳафта ичида Қирғизистонда «Фергана.ру» сайтига қўйилган тўсиқни олиб ташлаш масаласи кўтарилувчи йиғинни ўтказмоқчи.\nАлоқа операторлари уюшмаси юристи Асел Тен Kloop.kg билан суҳбатда улар ташкилоти доим «Фергана.ру» сайтининг Қирғизистонда ноқонуний тўсилганини билдириб келганини ва келгуси бир ҳафта ичида мазкур масала юзасидан Қирғизистон провайдерлари йиғинини ўтказишини билдирди.\n«Бу масала бўйича биз йиғин ўтказамиз. Алоқа операторлари уюшмасига 21 ташкилот аъзо, ҳар бир ташкилот ўз қарорини қабул қилади. Кимдир тақиқ учун, яна бошқаси очиш учун овоз бериши мумкин», — деди Тен.\nЮристнинг сўзларига кўра, тақиқни олиб ташлаш масаласида асосий ролни «Кыргызтелеком» ўйнайди — ширкат кўпчилик провайдерларга интернетни етказиб берувчи биринчи интернет провайдер ҳисобланади.\n«Агар у тўсиқни олишни хоҳламаса, иккинчи даражали интернет провайдерлар ҳеч нарсани ҳал қилолмайди», — дейди юрист.\nМарт ойининг сўнггида «Кыргызтелеком» ширкати тижорий директори Ақил Токолбаев «Фергана.ру»ни очиш ҳақида суд ҳукми чиқарилса ширкат тўсиқни олиб ташлашини билдирганди.\nМарказий Осиё янгиликларини ёритиб борувчи порталнинг ўзи 201 йилнинг ноябр ойидан буён Қирғизистон худудида тўсиқни олиб ташлаш учун курашиб келади.\nАввалги мақолаҚамчи Колбаев устидан маҳкама бошланиш куни белгиланди\nНавбатдаги мақолаМуддатидан аввал озод қилинган Батукаев Россияга кетди


Халқаро иқтисодий муносабатлар тизимида халқаро савдо » Iqtisodiyot » Slayd » Slayd | Prezentatsiya | PPT\nAsosiy / SlaydlarIqtisodiyot Халқаро иқтисодий муносабатлар тизимида халқаро савдо\nХалқаро иқтисодий муносабатлар тизимида халқаро савдо\nFayl hajmi 83,89 kB\n1. Меркантилизм ва эркин савдо ғояси.\n2. Мутлоқ ва нисбий устунлик назариялари.\n3. Хекшер-Олин назарияси. В.Леонтьев парадокси.\n4. Халқаро савдонинг муқобил назариялари.\nМеркантилизм мактаби XVI-XVII асрларда фаолият кўрсатган. Унинг энг йирик вакиллари инглиз иқтисодчилари Toмас Mан (1571-1641) ва Уильям Стаффордлар (1554-1612) ҳисобланишади.\nМамлакатнинг бойлиги унинг ихтиёрида бўлган олтин ва кумуш билан белгиланлиги сабабли ташқи савдо мактаби мамлакат миллий иқтисодиётни мустахкамлаш учун қуйидагиларга амал қилиш лозим деб хисоблашган:\nмусбат савдо балансини сақлаб туриш - товарларни олиб келишга қараганда кўпроқ олиб чиқиш керак, чунки бу тўлов хисобида олтин оқимини таъминлайди. Бу ўз навбатида ички харажатлар, ишлаб чиқариш ва бандликнинг ошишига олиб келади.\nСавдо сиёсати – тарифлар квоталар ва бошқа воситалар ёрдамида, мусбат савдо сальдосини таминлаш мақсадида экспортни ошириш ва импортни қисқартириши учун ташқи савдони тартибга солиш;\nХом-ашёнинг олиб чиқилишини чеклаш ёки таъқиқлаш ва давлат ихтиёрида мавжуд бўлмаган хом - ашё импортига божсиз рухсат бериш, чунки булар олтин заҳирасининг кўпайши ва тайёр махсулотларнинг паст экспорт нархи (таннархи)ни ёки ушлаб туришга имкон яратади.\nМеркантилистлар таълимотининг чекланиши шундан иборатки, улар мамлакатнинг бойиши бошқаларнинг қашшоқлашиши ҳисобига эмас балки, халқаро иқтисодиёт ривожланар экан, мамлакатнинг ривожи фақат ўзида мавжуд бўлган бойлик қайта ишлатилиши ҳисобига эмас, шунингдек унинг ўсиши ҳисобига ҳам юз беришини тушуна олмасдилар.\n«Эркин савдо» назарияси. Меркантилистларни танқид қилган асосий иқтисодчилардан бири Адам Смитдир (1723-1790 йй.). А.Смит мамлакатнинг бойлиги улар йиққан олтин миқдори билан эмас, балки унинг тайёр товар ва хизматлар ишлаб чиқара олиш имкониятига боғлиқлигини кўрсатиб беради.\nЛэсса фэр французча «laisses-faite», яъни давлатнинг иқтисодиётига аралашмаслик ва рақобат эркинлиги сиёсати.\nАдам Смитнинг қарашларига мувофиқ;\nдавлат ташқи савдога аралашиши керак эмас, мамлакат очиқ бозорлар ва савдо эркинлиги режимига риоя қилиши лозим;\nмамлакатлар хусусий шахслар каби ишлаб чиқаришда улар учун авзаллик бор бўлган, товарларнинг ишлаб чиқаришга ихтисослашишлари ва улар билан ишлаб чиқаришда бошқа мамлакатлар авзалликка эга бўлган товарлар билан айри бошлашда савдо қилишлари лозим.\nташқи савдо миллий чегарадан ташқарида бозорларнинг кенгайтириш йўли билан мехнат унумдорлигининг ривожланишини рағбатлантиради;\nэкспорт мамлакат иқтисодиёти учун ижобий омил хисобланади, чунки у ички бозорда сотилиши лозим бўлган ортиқча маҳсулотларни хорижга сотиш имконини беради;\nэкспортга ажратиладиган субсидиялар ҳам аҳолига солиқ ҳисобланади ва ички нархларнинг ошишига олиб келади. Шунинг учун уларни бекор қилиши керак.\nМутлақ афзаллик назариясига мувофиқ - мамлакатлар кам харажатлар билан ишлаб чиқарилган маҳсулотларни экспорт қилиши ва бошқа мамлакатларда кам харажатлар билан ишлаб чиқарилган маҳсулотларни импорт қилиши лозим.\nДавид Рикардо томонидан мутлақ афзаллик назариясининг ривожлантирилиши натижасида икки мамлакат ҳам маълум бир товарни ишлаб чиқаришда мутлақ афзалликка эга бўлмасада, улар учун савдонинг фойдалилигини нисбий афзаллик назарияси орқали исботлаб берди.\nНисбий афзаллик назарияси - агар мамлакат маҳсулотни бошқа мамлакатларга нисбатан кам харажатлар билан ишлаб чиқаришга муваффақ бўлса, у ҳолда ушбу товарлар билан ўзаро савдо олиб бориш мутлақ афзалликларга эга бўлмаган шароитда ҳам фойдали ҳисобланади ва мамлакатлар ушбу маҳсулотларни ишлаб чиқаришга ихтисослашуви лозим.\nХекшер-Олин мамлакатларнинг нисбий афзаллигини ўрганиш ва таҳлил қилиш натижасида қуйидаги хулосага келади: мамлакатнинг нисбий афзаллиги аниқ бир маҳсулотларни ишлаб чиқаришда ишлаб чиқариш омиллари билан таъминланганлиги билан боғлиқ.\nИшлаб чиқариш капитали етарли ва кам ишчи кучига эга бўлган мамлакатлар капитал сиғимкорлиги юқори товарлар ишлаб чиқа-ришда афзалликка эга бўладилар, ишчи кучига бой ҳамда капитал етарли бўлмаган мамлакатлар эса меҳнат сиғимкорлиги юқори маҳсулотлар ишлаб чиқаришда афзалликкà эгадирлар.\nИшлаб чиқариш омиллари назарияси ўзининг барча камчиликларига қарамай, хозирги кунга қадар ҳалқаро савдонинг ривожланишини тушунтириб берувчи етакчи назариялардан бири саналади. Ушбу назария кўп маротаба катта ҳажмдаги статистик маълумотлар асосида турли мамлакатларга тааллуқли товар ва ишлаб чиқариш омиллари бўйича эмпирик синовлардан ўтди.\nЭмпирик синовларнинг натижалари мазкур назарияни қандай тасдиқлаган бўлса, уни шундай инкор этди. Хекшер-Олин, Самуэльсон фикрларини тасдиқламаган текширув 1953 йилда Василий Леонтьев томонидан амалга оширилган.\nЛеонтьев парадокси – Хекшер-Олиннинг ишлаб чиқариш омиллари нисбати назарияси амалиётда ўз тасдиғини топмаган: меҳнат омилига бой мамлакатлар капитал сиғимкорлиги юқори маҳсулотларни экспорт қиладиларки, бунда бой капиталга эга мамлакатлар томонидан меҳнат ҳарж маҳсулотлар экспорт қилинади.\nОхирги ўн йилликлар мобайнида халқаро савдонинг таркиби ва ривожланиш йўналишларида сезиларли ўзгаришлар юз бермоқдаки, улар халқаро свдонинг классик назариялари доирасидаги талқинларга ҳар доим ҳам мос келавермайди. Бу ҳол иқтисодчиларни янги муқобил назариялар ишлаб чиқишга ундайди. Натижада Хекшер-Олин назариясининг асосларини ташкил этувчи фикрларни қисман ёки бутунлай инкор этувчи ва ташқи савдонинг самарадорлигини оширишга қаратилган янгича ёндошувларга эга назариялар пайдо бўлди.\nХХ асрнинг 80-йилларида америкалик иқтисодчилар П.Кругман ва К.Ланкастерлар халқаро савдонинг классик талқинига муқобил назария таклиф қилишди. Уларнинг фикрича ишлаб чиқариш омиллари билан бир хил таъминланган мамлакатлар ўзаро савдода «миқёс таъсири»га эга бўлган турли хил соҳаларга ихтисослашиш орқали фойда олишлари мумкин. Миқёс таъсири назарияси - ишлаб чиқаришнинг муайян технологик ва ташкилий хусусиятлари сабабли маҳсулот миқдорининг ортиши натижасида бир бирлик товар ишлаб чиқаришга сарфланаётган ўртача харажатнинг камайишини ифода этади.\nБу назарияда таҳлил объекти сифатида мамлакат эмас, балки халқаро фирма кўриб чиқилади. Бунинг сабаби ташқи савдо операцияларининг катта қисми фирма ичидаги оборотдан иборатлигидир. Бугунги кунда жаҳон товар ва хизматлар савдосининг 70 %и, сотилаётган лицензия ва патентларнинг 80-90 %и, капитал экспортининг 40 %и фирма ичидаги алоқаларга тўғри келади. Фирма ичидаги савдо жаҳон бозорида сотиш учун мўлжалланган тайёр маҳсулотни йиғишда қўлланиладиган ярим фабрикатлар ва ўшимча эҳтиёт қисмларни айирбошлашга асосланади. Ташқи савдо статистикаси ташқи савдо йирик ТМК лар жойлашган мамлакатлар ўртасида жадал суръатлар билан ўсаётганлигини тасдиқлайди.\nМаҳсулотнинг ҳаётийлик цикли назарияси ҳам янги классик назариялардан бири бўлиб ХХ асрнинг иккинчи ярмида Р.Вернон, Ж.Крэвис ва Л.Уэльслар томонидан ишлаб чиқилган. Бу назарияга мувофиқ янги товарнинг ишлаб чиқарилиши бир давлатдан иккинчи давлатга маҳсулотнинг ҳаётийлик босқичига мувофиқ равишда кўчиб ўтади. Мазкур назария халқаро савдони маҳсулотнинг ҳаётийлик цикли босқичлари асосида йўлга қўйиш лозимлигини тушунтиради. Маҳсулотнинг ҳаётийлик цикли тўрт босқичдан (вужудга келиш, талабнинг ўсиши, тўйиниши ва пасайиш) иборат циклни босиб ўтади ва улар бир-бири билан узвий боғлиқ.\nБу назариянинг асосчиси америкалик иқтисодчи олим М.Портердир. 80 йилларнинг охирида бу олим жаҳон экспортининг 50 % тўғри келувчи 10 та мамлакатдаги 100 га яқин тармоқларни ўрганиб чиқди. Бу изланишлар натижасида М.Портер ўзига хос назария яратди. Бу назарияга биноан мамлакат фирмалари фаолият олиб борувчи рақобатбардош муҳитни иқтисодиётнинг 4 та муҳим кўрсаткичи шакллантиради:\tИшлаб чиқариш омиллари билан таъминланганлик; Талаб кўрсаткичлари; Яқин ва хизмат кўрсатувчи (ёрдам берувчи) тармоқлар: Рақобат муҳити ва фирма стратегияси.\nХалқаро савдо таркиби\nTeglar: ишлаб савдо билан назарияси мамлакатлар чи1179ариш таш1179и савдонинг бўлган мамлакат хал1179аро чи1179аришда 1203ам ма1203сулотларни лозим омиллари назариялари экспорт ХекшерОлин нисбий\nХалқаро савдонинг ривожланиш назариялари ва моделлари\nМулкчилик ва хўжалик юритиш шакллари\nМарказий Осиё давлатларининг халқаро иқтисодиётда тутган ўрни. ...\nO'zbekiston xonliklarga bo'linishi sabab oqibatlari\nАниқлаштирилган мақсадли технологиялар


Ривоят қилинишича Сулаймон ибн Абдулмалик ҳажга кетаётиб йўлда Мадинага кириб бир неча кун истиқомат қилди. Унинг аҳлидан: “Бу ерда саҳобаларни кўрган кимса борми?”, деб сўради. Ҳа, Абу Ҳазим бор, дейишди. Уни айтиб келиш учун бир кишини юборди. Абу Ҳазим Сулаймоннинг ҳузурига келганда, Сулаймон унга: “Эй Абу Ҳазим, биз нима учун ўлимни ёқтирмаймиз”, деди.\nАбу Ҳазим: Чунки сизлар охиратингизни хароб қилдингиз, дунёнгизни эса обод қилдингиз. Шунинг учун обод бўлган жойдан хароб бўлган жойга кўчиб ўтишни ёқтирмайсизлар.\nСулаймон: Аллоҳнинг ҳузурига бориш қандай бўлади, эй Абу Ҳазим?\nАбу Ҳазим: Эй мўминларнинг амири, муҳсинлар (яъни, яхши амаллар қилувчилар) худди йўқолган киши аҳлининг ҳузурига қайтиб боргани каби бўлади. (яъни, яхши кутиб олинади.) Аммо ёмон амалларни қилувчи киши эса, қочган қулнинг хожаси ҳузурига қартариб олиб келингани каби бўлади.\nСулаймон йиғлади ва: Эртанги кунда Аллоҳнинг ҳузурида менга нима ҳозирлаб қўйилганини билганимда эди!, деди.\nАбу Ҳазим: Нафсингни (яъни, амалларингни) Аллоҳнинг китобига солиштириб кўр, “Aлбaттa, яxшилaр (мўминлaр) нeъмaт (жaннaт)дaдирлaр. фoжирлaр эсa дўзaxдaдирлaр.” (инфитор;13-14)\nСулаймон: Унда Аллоҳнинг раҳмати қаерда?\nАбу Ҳазим: Мўминларга яқиндир. (Аллоҳнинг раҳмати яхшилик қилувчиларга яқиндир. Аъроф;56)\nСулаймон: Аллоҳнинг қайси бандалари мукаррамроқдир, эй Абу Ҳазим?\nАбу Ҳазим: Яхшилик ва тақво аҳли бўлганлари.\nСулаймон: Амалларнинг энг яхшиси қайси?\nАбу Ҳазим: Фарзларни адо қилмоқ ва ҳаромлардан сақланмоқликдир.\nСулаймон: Қайси сўз энг тўғри сўздир?\nАбу Ҳазим: Ундан қўрққан ва умид қилган кимсанинг ҳузурида айтилган ҳақ сўз.\nСулаймон: Қайси мўмин энг зийрак (яъни, ақллидир)?\nАбу Ҳазим: Аллоҳнинг тоатида амал қилган ва одамларни ҳам шунга чақирган киши.\nСулаймон: Қайси мўмин энг зарар кўрувчи (яъни, аҳмоқдир)?\nАбу Ҳазим: Золим бўлиб турган биродарининг истак-хоҳишида қадам қўйган, натижада ўзганинг дунёсини деб ўзининг охиратини сотган киши.\nСулаймон: Биз ҳақимизда нима дейсан?\nАбу Ҳазим:Рухсат берасанми?\nСулаймон: Албатта, ахир бу сенинг менга айтаётган насиҳатингку!\nАбу Ҳазим: Эй мўминларнинг амири, отангизлар одамларни қилич билан бўйсундирди. Бу ҳукмронликни мусулмонлар билан маслаҳат қилмасдан, уларнинг розилигисиз, куч билан эгаллашди. Ҳатто улардан кўпчилигини қатл қилиб юборишди. Улар ўтиб кетишди. Уларнинг нима деганини ва улар ҳақида нима дейилганини билганингда эди!\nШу ерда ўтирган кишилардан бири “бунча ҳам ёмон гап гапирдинг!”, деди.\nАбу Ҳазим: Албатта Аллоҳ таоло уламолардан инсонларга ҳақни баён қилишга, уни яширмасликка аҳду-паймон олган.\nСулаймон: Бу фасодни қандай тўғирлашимиз мумкин?\nАбу Ҳазим: Ҳалолидан олиб ҳақдор жойга қўймоғинг билан.\nСулаймон: Бунга ким ҳам қодир бўлади?\nАбу Ҳазим: Дўзахдан қўрқиб, жаннатни талаб қилган киши.\nСулаймон: Менга дуо қил.\nАбу Ҳазим: Аллоҳим, агар Сулаймон дўстинг бўлса, уни дунё ва охират яхшилигига муяссар қил! Агар Сулаймон душманинг бўлса, уни пешонасидан тутиб, Ўзинг яхши кўрган ва рози бўлган нарсага қўй!\nСулаймон: Менга васият қил.\nАбу Ҳазим: Қисқагина васият қиламан; Роббингни улуғла ва У қайтарган жойда сени кўришидан, У буюрган жойда сени йўқотиб қўйишидан Уни поклагин!\n«Бас, аёллар ҳақида Аллоҳдан қўрқинглар! Чунки, си..\nДуо Аллоҳ таолога энг маҳбуб, энг карамли нарсадир..\nБиз шайтоннинг излари деб таржима қилган жумла ара..


Бош саҳифа / Шаҳар ҳақида / Самарқанднинг тарихий қадамжолари / Амир Темур жомеъ масжиди (1399 – 1404)\nМазкур масжид тарихи ҳақида Абу Тоҳирхожа ўзининг «Самария» асарида шундай ёзади: «Амир Темур Кўрагоннинг жомеъ масжиди шаҳар ичида, (унинг) шимол томонида, Ҳазрати Шоҳ (Дари Оҳанин) дарвозасининг яқинидадир»... Жомеънинг равоқи устида: «Амир Тарағай ўғли буюк ҳоқон Амир Темур Кўрагони 801 йилда ушбу жомеънинг солинишига амр қилди», деб ёзилган. Жомеъ дарвозасининг нақшида эса қуйидаги ёзув бор: «Ушбу жомеъни битказишга 806 йилда (мелодий 1404) муваффақ бўлинди».\nжомеънинг эшиги икки табақалик бўлиб, хуло (биринжи, мис ва рух бирга қўшилиб эритилса, хуло бўлади) қуюлган ва усталар жомеънинг кирар ерига пўлод қалам учи билан жуда ҳам гўзал табиатли нақшлар қилган. Жомеъ эшиги устида ёзилган байт. Унинг мазмуни қуйидагича: «Халқ кафтида бори алдов ва ҳавасдир. Иш дунёнинг ёлғиз эгаси бўлган тангрининг ихтиёридадир».\nЖомеъ масжидининг умумий саҳни 167x109м, бурчакларида баланд миноралар бўлган ва ҳозирги даврда бу миноралар қайта тикланди. Жомеъ масжиди қаровсизлик ва зилзилалар таъсирида аста-секин емирилиб вайрон бўлган, фақат шимоли-ғарбий миноранинг пастки қисмигина сақланиб қолган бўлиб, унинг баландлиги 18,2 м. дир Бибихоним жомеъ масжиди пойдевори харсанг тошдан, деворлари пишиқ ғиштдан ишланган (қалинлиги 4,4 - 5 м).\nТаъмир-тиклашга қадар жомеъ масжиди бир-бири билан боғланмаган 6 та меъморий бўлаклардан иборат эди. Ҳовлининг тўрида меҳробли ва баланд пештоқли бино, икки ёнида унинг кичик нусхаси, пойида масжиднинг иккига бўлинган пештоқи ва шимоли-ғарбда алоҳида сақланиб қолган минора бўлган. Илгари бу бўлаклар уч қатор оқ мармар устунли, енгил равоқли пешайвонлар билан бирлашган ва улар тепасида гумбазчалар (400 та) бўлган. Устунлар 480 та (оралиги 3,5 м) бўлиб, тагкурсили, танаси ўйма нақш, тепаси рангли кошинлар билан ишланган, муқарнаслар билан безалган (ҳозир улар тупроқ остида кўмилиб кетган, археологик қидирув ишлари натижасида устунлар, тагкурсилар ва майда косачалардан иборат муқарнасли устуннинг боши топилган). Ҳар бири ташқи дарвозанинг пешайвони бор.\nЖомеъ масжидининг ҳовли саҳнига мармартош тахталар ётқизилган. Ҳовли ўртасида мармар тошдан ясалган улкан лавҳ (Қуръон ўқиладиган махсус мослама) бор, у дастлаб асосий бино ичида турган 1875 йилда катта гумбазнинг қулашидан хавфланиб, ҳовли ўртасига чиқариб қўйилган. Унинг атрофи нафис ҳошиялар, муқарнаслар, ўсимликсимон нақшлар ва ёзувлар билан безалган. Лавҳ Улуғбек фармонига биноан XV аср ўрталарида ясалган. Унга «Султони азим, олий ҳимматли ҳоқон, дину-диёнат ҳомийси, Ҳанафия мазҳабининг посбони, аслзода султон ибн султон, амири мўъмин Улуғбек Кўрагон» деган ёзув битилган.\nЖомеъ масжидга кираверишдаги пештоқнинг юқори қисми 1897 йилги зилзила пайтида қулаган.\nПештоқ маҳобатли бўлиб, ўртасида кенглиги 18,8 метрли равоқ бор. Ён томонларидаги миноралар пештоқдан баланд. Пештоқнинг ички томонида кичикроқ равоқ ўрнашган. Унда ўйма мармар ҳошияли дарвоза бўлган. Унинг устидаги лавҳасида масжиднинг қурилган йили ва Амир Темур шажараси ёзилган. Қўш тавақали дарвоза етти хил темир қотишмаси «ҳафт жўш»дан ясалган. Кейинчалик йўқолиб кетган. Пештоқнинг ён қанотларида иккита айланма зина бўлиб, зинадан юқорига- кунгура равоқли майдончага чиқилган ва ундан минорага ўтилган. Пештоқнинг кенг юзаси жилвали кошинлар, ранг-баранг, қалқон шаклидаги нақшлар билан безатилган.\nЖомеъ масжидининг асосий меҳробли биноси Амир Темур замонасининг меъморий услублари ҳақида тасаввур беради.\nАсосий бинонинг олд томонида пештоқ, марказида равоқ ва бурчакларида иккита кўп қиррали минора бор.\nПештоқ орқасидаги хона оддий, аммо салобатли ҳандасавий шакллар йиғиндисидан иборат. Кубсимон призма бинонинг асосий ҳажми, томонлари 14,6 м га тенг. Унинг устида хона деворлари бўйлаб ўтувчи равоқлардан иборат саккиз қиррали призма бор.\nГумбазнинг доирали асоси сиртига Қуръон оятлари битилиб, усти феруза кошинлар билан пардозланган гумбаз билан беркитилган. Унинг кириш томонлари ҳам, бош пештоқ каби ранг-баранг кошинлар билан қопланган, сопол ғиштчалар ётиқ, сирланган рангли ғиштчалар тик терилган. Асосий нақш шакллари тиниқ, ложувард ғишчалардан терилиб, уларнинг оралиғи зангори ғиштчалар, оқ тошлар билан тўлдирилган. Оддий ҳандасавий шакллар ва печак каби чирмашиб кетган ёзувлар, бино безагининг таркибий қисмини ташкил этади.\nМеҳробли бинонинг баланд миноралари сатҳи тўрт бурчакли кичик изора тахталарга бўлинган. Ҳандасавий шакл ва ўсимликсимон нақшлар панноларни безаган. Улар парчинкорлик, кошинкорлик услубида ишланган. Пештоқ деворининг юзаси кесма кошин билан қопланган.\nБу кошинлар (айниқса кўк ранглилари) тиниқ шиша каби ялтираб туради. Масжид ёнидаги икки кичик бино меҳробли хонанинг, асосан, кичик ҳажмдаги такрори бўлса-да, нақшларининг соддалиги ва гумбазининг кунгурадорлиги билан фарқланади. Жомеъ масжидининг ички қисмини пардозлашда наққошлик безаклари қаторида зарҳал бўртма гулқоғоздан кенг фойдаланилган.\nАмир Темур жомеъ масжидида кейинги даврда жуда катта ҳажмдаги таъмирлаш ишлари олиб борилди. Масжиднинг олд катта равоғи, масжид биносини ўраб турган баланд девор, икки кичик гумбаз ва миноралари, ички катта гумбаз ва катта равоқ таъмирланди ва ундаги барча кошин нақшлар қайта тикланди.\nКиритилган вақти: 06/03/2016 12:46; Кўрилганлиги: 194


Эрик Абидаль: "Барселона" фалсафасига мослашиш осонмас ("ИнтерФутбол" блоги)\nТрансферлар масаласи барча топ-клубларга тааллуқли. Жумладан, «Барселона»га ҳам. «Кўк-анорранглилар» бу борада журналистларга маълумот бериш ҳуқуқини клуб техник котиби Эрик Абидалга беришди. Қуйидаги мақолада собиқ футболчининг мазкур суҳбат жараёнидаги энг қизиқ фикрларини мухлислар эътиборига ҳавола этди.\n- Спорт нуқтаи назаридан, бундай футболчининг кераклигига шубҳа йўқ. Бозорда бошқа у каби ўйинчи йўқ. У чиндан ҳам қайтмоқчи эди, лекин молиявий томондан муаммо туғилди. Умуман, трансфер масаласида келишувга эришдик, аммо «ПСЖ» сўраётган пул футболчининг реал нархига мос эмас. «Барселона» аъзолари Неймарнинг қайтишини хоҳлашлари турган гап, чунки уларнинг аксарияти бразилияликни яхши билишади, унинг иқтидоридан хабардорлар. Неймарнинг «Барса»га қайта мослашиши шартмас. Уни сотиб олиш имконияти бор эди. Келишувдан умидвор ҳолда Францияга бордик, бироқ молиявий масала музокараларга тўсиқ бўлди. Неймарнинг отаси, яъни агенти билан гаплашдим. У ўғлининг Каталонияга қайтиш нияти борлигини тасдиқлади. Бу биз учун 200 фоизга фойдали келишув бўлади. Аммо нарх масаласи... Энг яхши футболчиларни, уларнинг жисмоний ҳолати ва самарадорлигини кузатишда давом этяпмиз.\nЛионель Мессининг янги шартномаси ҳақида\n- Умид қиламанки, у яқин йиллар сафимизда қолади. Лекин қарор чиқариш Леонинг ўзига боғлиқ. Раҳбариятимиз келишувни тўлиқ ҳал этиш мақсадида унинг агенти билан гаплашаётганидан хабарим бор. Ҳаммасини вақти келганда билиб оламиз. Мазкур ҳолатга позитив қараяпман.\nЭрнесто Вальверде ҳақида\n- Бу унинг «Барселона»даги сўнгги мавсумими, билмайман. У билан мунтазам алоқа ўрнатганмиз, гаплаш-япмиз, ички маълумотларни ўртоқлашяпмиз. Вальверде келажагини ўзидан бошқа ҳеч ким ҳал қилолмайди.\nУсмон Дембеленинг истиқболи ҳақида\n- У жуда иқтидорли футболчи. Дастлаб жамоага мослаша олмади, кейин эса жароҳатлар қийнади. Ҳозир астойдил меҳнат қиляпти. Дембеле билан тез-тез гаплашиб турамиз, унга майда жиҳатларнинг муҳимлиги ҳақида тавсиялар бераман, ҳатто тўғри овқатланиш борасида ҳам. Унга кўмаклашиш учун шу ердалигимни айтаман. Ишончим комилки, у «Барселона»га мослашиб, биз билан ўсишда давом этади.\nАнтуан Гризманн ҳақида\n- У «Барса»га мослашиш қийинлигини биларди. Бу ерда бошқа позицияда ўйнаяпти. Аммо Гризманнинг кўп фойдаси тегиши аниқ, мураббий буни билади. Антуан ҳимояда ёрдам беряпти, ҳужумда ҳам бир нечта чизиқларни ёпа олади. У сафимизга ЧЛда ғолиб чиқиш учун қўшилди. Айни пайт яхши ҳолатда эмаслигини тушуниб турибди, лекин тинимсиз меҳнат орқали буни ўнгласа бўлади. Гризманн ақлли ўйинчи. Вақт ўз ишини қилади. Жамоамизга биринчи мавсумдаёқ мослашиш ҳамма футболчиларга ҳам насиб этавермайди. Сабр керак. «Барселона» фалсафаси оддий эмас.\nИван Ракитич ҳақида\n- Бош мураббий Ракитичнинг жорий мавсум аввалгиларидан камроқ майдонга тушишини айтганди. Иван билан гаплашдим. Мазкур вазият унинг учун мураккаблигини тушунамиз. Чунки хорват бошланғич таркибнинг ажралмас ўйинчисидан захира футболчисига айланиб қолди. Унга ёрдам беришим керак. Ракитич қарорни ўзи чиқаради. Кўрамиз, ушбу масалани ҳал эта олармиканмиз.\nФилиппе Коутиньо ҳақида\n- Ҳозир у «Бавария»да, мюнхенликлар Коутиньони ўз таркибларида кўришни жуда хоҳлашди. «Бавария» фалсафаси Филиппе олдин ўйнаган клублар фалсафасидан фарқланади. У ажойиб футболчи. Мослашиш жараёни идеал тарзда кечмаяпти, аммо якунда ўйини яхшиланишига ишонаман.\nФренки де Йонг ҳақида\n- «Аякс» ва «Барселона» фалсафасидаги ўхшашлик Френкининг фойдасига ишлаяпти. У энг яхши ярим ҳимоячилардан бири, кўплаб позицияларни тўлдира олади. Де Йонг ўйинни яхши тушунади ва барча совринларни қўлга киритмоқчи.\nМаттейс де Лигтнинг «Барселона»га ўтмагани ҳақида\n- Унинг сафимизга ўтишни хоҳлаганига ишончим комил эмасди. Ўйлашимча, Маттейс қарашларини ўзгартирди. У мунтазам майдонга тушишни хоҳлади, аммо «Барселона»да де Лигтга буни кафолат беролмасдик.\nЛуис Суареснингалмаштирилиши ҳақида\n- Футболчилар билан суҳбат пайти ростгўй бўлишга интиламан. Луис буни тасдиқлаши мумкин. Ўтган йилиёқ ҳужум чизиғини кучайтириш ниятимиз борлигини Суаресга етказгандим. У барчасини тўғри қабул қилди, чунки жамоанинг максимал даражада қудратли бўлишини хоҳлайди.


Янгиобод тумани ҳокими фуқаролар мурожаатларини тинглади » Янгиобод тумани ҳокимлиги расмий сайти\nЯнгиобод тумани ҳокимлиги » Янгиликлар » Янгиобод тумани ҳокими фуқаролар мурожаатларини тинглади\nЯнгиобод тумани ҳокими фуқаролар мурожаатларини тинглади\nБугун Янгиобод тумани ҳокими, 1-сектор раҳбари Иброҳим Қаршибоевнинг фуқаролар билан сайёр қабули ташкил этилди.\nОчиқ мулоқот тарзида ўтган сайёр қабулда ҳоким ўринбосарлари, Халқ қабулхонаси мудири, секторлар, мутасадди корхона, ташкилот ва муассасалар раҳбарлари иштирок этишди.\nДастлаб, туман ҳокими И.Қаршибоев бугунги кунда туманда амалга оширилаётган ўзгаришлар, ташкил этилаётган янги иш ўринлари ҳамда аҳоли турмуш шароитларини янада яхшилаш борасида яқин истиқболдаги режалар хусусида тўхталиб ўтди.\nШундан сўнг аҳолининг бандлик, ижтимоий ёрдам, ичимлик суви, йўлларни таъмирлаш каби масалалар юзасидан мурожаат ва таклифлари тингланди.\nБилдирилган 15 та мурожаатнинг 4 таси жойида ижобий ҳал этилди. Қолган мурожаатларнинг амалий ечими юзасидан тегишли ташкилот ва масъулларга топшириқлар берилиб, ижроси туман раҳбари томонидан назоратга олинди.\nТуман ҳокими Хўжамушкентлик аҳоли мурожаатларини тинглади\nЯнгиобод тумани ҳокими Сармич маҳалласи аҳолиси мурожаатларини тинглади\nЯнгиобод тумани ҳокимининг навбатдаги учрашуви аҳоли учун самарали бўлди


Ғофирнинг қулаши « O'zbekiston ERK Demokratik Partiyasi\n08 March 2013 - 14:28\nВиталий ВОЛКОВ, Марказий Осиё бўйича Олмониядаги эксперт, «Новой» — Казахстан» учун махсус\nГулнора Каримова ўзбек нуфузли криминал авторитетига қарши уруш очди, уни ўрнини эгаллаш учинми?\nЎтган сешанбада fergananews аъхборот агентлиги Ўзбекистонда Тошкентда туғилиб ўсган Ғофир Раҳимовга нисбатан қидирув эълон қилинганлиги ҳақида маълумот тарқатди. Мазкур хабарда айтилишича, бундай қарорнинг матни Тошкент шаҳар Ички ишлар бош бошқармасининг терроризм ва коррупцияга қарши кураш бўлими раҳбарлари номидан Ўзбекистоннинг барча милиция бўлимларига юборилган. Ҳужжатда қидирувда бўлган шахсни эҳтиёт чора сифатида қамоққа олиш ҳамда унга нисбатан Миллий Хавфсизлик Хизмати томонидан жиноят иши ҳам қўзғатилганлиги таъкидланган.\nБу хабар шов-шувлик хабарлар сарасига киради. Ўтган йили бу сатрлар муаллифи Ўзбекистонда катта нуфузга эга бўлган кишилар билан суҳбатда бўлганди. Бу суҳбатларда улар давлатнинг энг юқори мансабдорлари, жумладан биринчи шахс ва унинг оиласи хусусида ҳам “эркинроқ” гапиришни ўзларига раво кўришганди. Бироқ мавзу Ғофирга келганида – бутун Ўзбекистонда қидирилаётган шахснинг исми айнан шундай, – суҳбатдошлар шу заҳоти бунинг – таъқиқ мавзу эканлигини ифодалашарди. Чунки бу одам шу даражада хавфлик ва кучлики, ҳатто ундан президентнинг ўзи ҳам хавфсирайди.\nБалки унинг сўнишининг бош сабаби ҳам шу бўлса керак. Собиқ боксчи ва тужжор, Ўзбекистон бокс федерациясининг вице-президенти лавозимида бўлган, Республика Олимпия қўмитаси раҳбарининг муовини, Осиё бокс федерацияси секциясининг, ҳамда Халқаро ҳаваскор боксчилар федерацияси Осиё секциясининг президенти, “баъзи маълумотларга кўра” ўз шахсий армиясига, сифат ва сони жиҳатидан бошқа криминал гуруҳлардан фарқ қиладиган ўз хавфсизлик хизматларига ҳам эга бўлган. У Тошкентда энг юқори даражадаги шахслар билан, жумладан махсус хизматлар билан ҳам бевосита алоқаси бўлган шахс эди.\nУ Ўзбекистон халқи эҳтиёжларини қондираётган норасмий озиқ-овқат маҳсулотлари савдосидаги контрабанданинг асосий бўлагини назорат қиларди. Бу эса Ўзбекистондаги кичик ва ўрта бизнесснинг ўзак тизимидир. ОАВ Ғофирни Ўзбекистон орқалик ўтаётган наркотрафиклар раҳбари сифатида ҳам кўрсатиб ўтган, шу билан бирга унинг Марказий Осиё ва Россиядаги криминал тузилмалардан иборат бўлган халқаро наркосиндакатлар билан алоқаси борлиги ҳақида ҳам ёзишган. Бошқа бир томондан эса, унинг дунёдаги ҳамма мамлакатларида фаолият олиб борадиган расмий бизнес тузилмалари, шунингдек МДҲ мамлакатларининг Россия ва Исроилда ўрнашиб олган бир қанча олигархлар билан бўлган яқин алоқаси кўпчиликга аёндир.\nСўнги вақтларда Ғофирнинг жуда ҳам ҳавоси кўтариб кетганлиги ва президент томонидан истамаган одамлар қаторига тушиб қолганлиги учун ҳам қулаганлиги ҳақида турли миш-мишлар айтилаётганди. Айниқса у Европада ўзига нисбатан “лозим бўлмаган” диққатни жалб қилаётганди, айниқса АҚШ ҳуқуқни муҳофаза қилиш органлари расман уни халқаро жиноий гуруҳ аъзоси сифатида кўриб, унга қизиқишлари ортиб бораётганди. АҚШ молия вазирлиги унинг шахсий мулкига нисбатан ҳибс эълон қилишни ҳам маслаҳат берди. Ғофир Республикани тарк этди, Россия фуқаролигини қабул қилди, Ўзбекистондаги спорт лавозимларини ҳам қолдириб кетди. Аммо унинг “армияси” қолди. Ким унга нисбатан бундай қақшатқич зарба беришга қодир бўлди экан?\nБу савол билан муаллиф Россиянинг махсус хизматлари маълумотларидан яхши хабардор бўлган манбаларга мурожаат қилди. Жавоблар эса бир хил эди: Раҳимовнинг қидирувга берилгани – бу сўнги бир ярим йил ичида Ўзбекистонда бўлиб ўтган “кенг қамровлик қўлга киритиш курашининг” сўнги нуқтаси эди. Бунинг натижаси –Ўзбекистон президентининг қизи Гулнора Каримова томонидан Ғофирнинг (шунингдек яна бир қудратлик авторитетлардан бир бўлган Салим Абдуллаевнинг ҳам) ўз позицияларидан қувиб чиқарилиши бўлди.\nМанбанинг сўзларига қараганда, ҳозирда Ғофирнинг назорати остида бўлган ва унга ўлпон тўлашга мажбур бўлган барча структуралар сурбетларча тортиб олинмоқда. Булар бугунги кунларда Гулнора ўзига ўнглаб олаётган ёқилғи қуйиш станциялари, кафелар, магазинлар ва кичик бизнес тармоғининг бошқа турларидир. Манба бунга қиёсан тарзда, Қозоғистонда 2000 йиллар бошида “эркин бозорда” бемалол, бирор жавобгарликдан ҳам ҳайиқмай фаолият кўрсатган Рахат Алиевни мисол тариқасида келтириб ўтди.\nҲақиқатда эса, суҳбатдошимиз эслатиб ўтганига кўра, Ғофирни наркотрафикнинг ўзбек секторидаги фаолияти бўртириб кўрсатилгандир – бу бўлинма назоратини Республикада куч ишлатар тизимлар амалга оширади, шунда ҳам фақатгина шахсий бойлик ортириш учун эмас, балки шахсан ўзларининг хориж мамлакатларидаги фаолиятларини молиялаштириш учун ҳам шундай қилишади. Шу сабаб ҳам, Ғофирга жуда кичик бир қисм насиб этарди ва айни мана шундан келиб айтиш мумкинки, “кенг қамровлик мустақил тортиб олишлар” ҳақида ҳақида гап бориши ўринсиз ҳамдир.\nКуч ишлатар тизимлар эса атрофга разм ҳам солмай, эҳтиёткорликсиз қаппайиб бораётган Гулнора Каримова империясини фақат кузатиб туришибди холос. Улар ҳозирда Гулнорага қарши компромат йиғишмоқда, лекин камдан кам ҳолларда унинг ҳаддан ошиб кетган чегараларни белгилашади, худди яқин ўтмишда ўзининг яқин қуршовидаги одамларидан бири бўлган Рустам Азимовнинг қамоққа олинганидек, лекин “трафик”ни ҳеч қачон бошқа бировга бериб қўйишмайди.\nМуаллифнинг бошқа бир суҳбатдоши бўлган Россия тижорий тизилмалар хавфсизлик хизмати ходими “Ғофирнинг қулаши” ҳукумат биринчи шахсининг АҚШ томонидан қўлланилиб келаётганига миннадорчилик белгиси эканлигини айтиб, Вашингтоннинг Раҳимовга нисбатан илтимосини қаноатлантириш билан жавоб берганлигини баён қилди. Боз устига, қидирилаётган шахснинг ўзи эндиликда Ўзбекистон фуқароси эмас – у Россия фуқаролигини қабул қилган, унинг асосий яшаб турган макони эса – қуёшлик араб мамлакатларидан бири. Ғофир Каримовлар “оиласи” билан кўзга кўринарлик молия алоқаларига эга эмас, шунинг учун ҳам унинг Америка Фемидасини қизиқтираётган махфий ишларини очиб ташлаш “оилани” ташвишлантирмайди. Бундан ташқари, “оила” раҳбарининг фикрича, бу иш Ғофирнинг қамалишигача олиб бормайди. Бу асосий вазифани россияликлар амалга оширишлари керак, Россияда эса Раҳимовнинг алоқалари улкан. Бундан ташқари ким ҳам унинг криминал обрўсини ҳисобга олмай туриб бунақа буйруқ чиқара оларди. Ахир ҳуқуқни муҳофаза қилиш органлари Дед Хасанга, токи унга ўзларининг одамлари тегишмагунларигача тегинишмаётгандику. – деган далилни келтирди суҳбатдош.\nЎз навбатида Россия махсус хизматларидаги манба шуни ҳам келтириб ўтдики, келгусида Гулноранинг Ўзбекистондаги мавқеъининг кучайиши Москвага қандай нохуш истиқболларни ваъда этишига қарамай, Кремль Каримов билан муносабатларининг илиқлашувини кутмоқда. Манбага кўра, Тошкент яқин бир, бир ярим йилдан кейин давлат бошқарувидаги юқори лавозимлардан бирига Россияпараст лоббига боғлиқ шахсни келтришга ва бу билан қилиб ҳозирги “америкага оғиш” муаммосида мувозанатни таъминлашга ваъда берган. .\nШунинг учун Кремлдагилар Ғофирнинг таъзирини бериб қўйиш ҳақидаги Тошкент истакларига лаббай дейиши мумкин. Аммо ижрочилар орасида бу вазиятда унчалик ҳам жонбозлик кутмаса бўлади, боз устига куч ишлатар тизимларда Каримовга ишонмай қўйган ва бу ишонсизликнинг ҳаётда исботланишига ташна бўлган анча улкан гуруҳлар бор. Бундай вазиятда Ғофир зиддиятда бўлган “россияпараст лобби” уни ўз тарафида заҳирада тутишни маъқул кўришади.\nЭҳтимол Ғофирнинг Каримов олдида оқланиш имкони бордир. Мухолифатда бўлган ЎХҲ нинг лидери Муҳаммад Солиҳ ўтган чоршанба куни журналистларга айтишича бу имкон Ғофирга Тошкент тарафидан тақдим этилган, яъни унга юқори мулозимни юбориб оддий бир таклиф айтилган: гўёки, мана сени “ота” олдида ёмон отлиқ қилишди, гўёки мухолифат билан тил топишган эмишсан, бас энди бунинг ёлғон эканлигини амалда исботла, шунда сени кечиришади.\nЯна шуни ҳам эслатиб ўтиш мумкинки, 2000 йилларнинг бошида ғарб ОАВ шунга ўхшаш, яъни 1999 йилда Ўзбекистон ҳукумати томонидан бир ўзбек бизнесменига киритилган таклиф ҳақида ёзилганди. Унда гап Солиҳнинг йўқотилиши ҳақида гап борганди.\nСўзимиз сўнгида шуни таъкидлаб ўтамизки, номлари зикр этилган шахслар ҳақида манбалар муаллифга бирор ҳужжатли далил келтирган эмаслар, шунинг учун мазкур шахслар айбсизлик презумпцияси доирасида қоладилар.


29 Апр 2020 4920\nБугун мамлакатимизнинг турли ҳудудларидан беморлар шифо топаётганлари ҳақида янги хушхабарлар келяпти.\nФарғонада 2 нафар, Бухорода 11 нафар, Қорақалпоғистонда 12 нафар, Наманганда 11 нафар Хоразмда эса бир йўла 27 нафар, шунингдек Сирдарёда 4 нафар бемор коронавирус балосидан қутулди.\nФарғона вилоятида соғайиб, реабилитацияга кузатилганларнинг иккаласи ҳам эркак, 1 нафари (65 ёшда) Самарқанд вилоятидан бўлиб, Туркиядан келган, яна 1 нафари (54 ёшда) фарғоналик, Россиядан келган ва карантинга олинган. Касаллик аниқлангач шифохонага ётқизилган.\nФарғонада шу пайтга қадар 61 нафар бемор соғайиб чиқди.\nБухорода шифо опган 11 нафар беморнинг барчаси Россиядан чартер рейс билан Бухорога олиб келинган ва карантинга олинган. Коронавирус инфекцияси тасдиқлангач, шифохонага жойлаштирилган. Уларнинг барчаси эркак бўлиб, 4 нафари Қашқадарё вилоятидан, 3 нафари Тошкент шаҳридан, Қорақалпоғистон Республикаси ва Наманган вилоятидан 2 нафардан. Улар орасида энг ёши каттаси 57 ёшда бўлса, энг ёши кичиги 16 ёш.\nБухоро вилояти соғайган беморлар сони бўйича бугун уч юзинчи маррани эгаллади.\nҚорақалпоғистон Республикасида соғайганларнинг барчаси Қорақалпоғистондан (7 нафари Нукус шаҳридан, 3 нафари Қўнғирот туманидан, Мўйноқ ва Қонликўл туманларидан 1 нафардан) бўлиб, барчаси коронавирусга чалинганлар билан мулоқот орқали юқтириб олишган. Беморларнинг 6 нафари эркак, 6 нафари аёл бўлиб, улар орасида энг ёши каттаси 67 ёшда бўлса, энг ёши кичиги 2018 йилда туғилган. Лаборатория текширувлари уларнинг дарддан бутунлай фориғ бўлганини кўрсатди.\nАйни пайтга қадар Қорақалпоғистонда шу пайтга қадар 62 нафар бемор тузалган.\nНаманганда соғайганларнинг барчаси Намангандан (9 нафари Наманган шаҳридан, Учқўрғон ва Наманган туманларидан 1 нафардан) бўлиб, 2 нафари Туркиядан келган ва карантинга олинган. Касаллик аниқлангач, шифохонага ётқизилган. Қолган 9 нафари коронавирусга чалинганлар билан мулоқот орқали касалликни юқтириб олишган. Беморларнинг 4 нафари эркак, 7 нафари аёл бўлиб, улар орасида энг ёши каттаси 67 ёшда бўлса, энг ёши кичиги 12 ёшда.\nНаманганда шу пайтга қадар 72 нафар бемор тузалган.\nХоразмда соғайганларнинг барчаси 22 мартда Россиядан чартер рейс билан келишган ва карантинга олинган. Коронавирус инфекцияси тасдиқлангач, вилоят юқумли касалликлар шифохонасига жойлаштирилган.\nУлардан 22 нафари эркак, 5 нафари аёл киши бўлиб, Қашқадарё ва Бухоро вилоятларидан 5 нафардан, Жиззах ва Андижон вилоятларидан 3 нафардан, Қорақалпоғистон Республикаси, Самарқанд, Сурхондарё ва Фарғона вилоятларидан 2 нафардан, Тошкент, Наманган вилоятлари ва Тошкент шаҳридан 1 нафардан. Улар орасида энг ёши каттаси 50 ёшда бўлса, энг ёши кичиги 20 ёшда.\nХоразм вилоятидан айни пайтга қадар 121 нафар бемор буткул соғайган.\nСирдарёда соғайганларнинг барчаси эркак бўлиб, Фарғона, Қашқадарё, Сурхондарё ва Жиззах вилоятларидан 1 нафардан. Уларнинг 3 нафари Қозоғистон Республикасидан келган ва карантинга олинган, касаллик аниқлангач, шифохонага ётқизилган. Қолган 1 нафари эса коронавирус инфекциясига чалинганлар билан мулоқотда бўлиб, касалликни юқтириб олган. Энг ёши каттаси 48 ёшда бўлса, энг ёши кичиги 33 ёшда.\nҲозирга қадар мамлакатимиз бўйлаб коронавирус инфекциясидан буткул соғайганлар 1059 нафарга етди, деб хабар беради Соғлиқни сақлаш вазирлиги матбуот хизмати.


ФУҚАРОЛАР МУРОЖААТИГА ЭЪТИБОРСИЗ ҚАРАГАН ҲОКИМ ИШДАН ОЛИНДИ - Darakchi\nФУҚАРОЛАР МУРОЖААТИГА ЭЪТИБОРСИЗ ҚАРАГАН ҲОКИМ ИШДАН ОЛИНДИ\nЖАМИЯТ 19.06.2017, 18:54\n2017 йил 16 июнь куни Сурхондарё вилояти Шўрчи тумани ҳокими Хайбулла Маматқулов эгаллаб турган лавозимидан озод этилди.\nБунинг асосий сабаби Х.Маматқулов Ўзбекистон Республикаси Президенти томонидан эълон қилинган “Халқ билан мулоқот ва инсон манфаатлари йили”дан кўзланган мақсад ва вазифаларнинг туб моҳиятини етарлича тушуниб етмасдан, туман аҳолиси билан тизимли равишда самарали алоқа ўрнатмаган, фуқароларнинг мурожаатларида кўтарилган масалаларга эътиборсизлик билан қараб келган ҳамда бу борада ҳокимлик тизимида ишларни лозим даражада ташкил эта олмаган. Бу ҳақда «Халқ билан мулоқот» саҳифасида маълум қилинди.\nСобиқ ҳоким аҳолини қийнаётган муаммоларни чуқур ўрганиш ва таҳлил қилиш асосида уларни ҳал этиш юзасидан амалий чора-тадбирлар кўрсатиш масаласида жиддий камчиликларга йўл қўйган. Бу борада унда талабчанлик етишмаслиги, сусткашлик қилиб келгани туфайли туман фаоллари ва аҳолиси орасида Х.Маматқулов фаолиятига нисбатан эътирозлар ортиб борган.\nСурхондарё вилояти ҳокимлиги томонидан Х.Маматқуловга юқорида кўрсатиб ўтилган жиддий камчиликлари учун бир неча бор интизомий чоралар кўрилган. Лекин у бундан тегишли хулоса чиқармаган ва ҳудуд аҳолиси муаммоларини ҳал этиш юзасидан зарур амалий чоралар кўрмаган.\nХ.Маматқулов Шўрчи тумани ҳокими сифатида 2012 йил 6 февралдан ишлаб келаётган эди.


Китобхонлар авлоди шаклланмоқда - Darakchi\nКитобхонлар авлоди шаклланмоқда\nЖАМИЯТ 24.08.2019, 15:02\nМамлакатнинг маънавий даражасини кўрсатадиган муҳим кўрсаткичлардан бири ўша халқнинг китобхонлиги, бугун қандай китобларни мутолаа қилаётганлиги билан белгиланади. Шунинг учун ҳозирги кунда халқимиз орасида китобхонлик маданиятини ошириш,ёшларни оммавий китобхонликка жалб этиш борасида давлат сиёсати даражасида бир қатор амалий ишлар бажарилмоқда. Чунки Президентимиз ҳам ўз нутқида таъкидлаганидек, бугун китоб ўқиётган бола эртага ўнта телевизор кўраётган болаларни бошқариши аниқ. Буни Ўзбекистон ёшлар иттифоқи томонидан уч йилдан буён ўтказиб келинаётган "Ёш китобхон" танлови орқали сезиш қийин эмас. Бу танлов янги даврнинг "китобхонлар авлоди"ни шакллантира олди.\n2017-2018 йиллар давомида мазкур танлов доирасида жами 970 минг нафар ёшлар қамраб олинган бўлса, жорий йилда танловга бўлган қизиқиш янада ортиб, саралаш босқичида иштирок этган ёшлар сони 1 миллион 200 нафардан ошиб кетди. Бу дегани ёшлар китобга, маърифатга қайтди, кадрлар масаласи бўйича юзага келадиган муаммолар аста-секин бартараф этилади, дегани. Ҳозирда "Ёш китобхон"нинг ҳудудий босқичлари ўтказилмоқда. Тафаккур жангида энг кўп китоб ўқиган кучлиларгина ғолибликка муносиб кўриляпти. Албатта, гап совғанинг даражасида эмас, китобнинг ўқилаётганлигида...\nКитобхонликтанловлари ёш оилалар ўртасида ҳам ўтказилаётгани эса қувонарли ҳол. "Энг яхши китобхон оила" танлови илк маротабаСирдарёда бўлиб ўтди. Унда ёш оила вакиллари Президент совғаси - "Spark" автомашинаси совриндори бўлишди. Албатта, инсоннинг энг соф ва энг покиза туйғулари оила бағрида шаклланади. Ахир ўсаётган фарзандтарбияни қўлида китоб кўтарган ота-онасидан ўрганади. У ҳам эртага телевизор қаршисида эмас,китоблар қаршисида илм олишга чоғланади. Китоб ўқиган оиланинг маънавий ҳавоси тоза бўлади. Буюклар, даҳолар улғаяди бу хонадонларда.\nБугун китобхонлик бўйича беллашувлар ҳарбийлар ўртасида ҳам давом этяпти. "Темур тузуклари билимдони" танлови Куч тузилмаларидаги ёш ҳарбий хизматчиларнинг маънавий савияси ва интеллектуал салоҳиятини юксалтириш, миллий меросимизнинг тарихий илдизларини ўрганиш ҳамда таҳлил этиш, буюк аждодларимиз ва жасур замондошларимизнинг ибратли ҳаётини кенг тарғиб этишда муҳим вазифани бажармоқда. Президентимиз таъкидлаганидек, бугунги кунда ҳарбийларимизнингфақатгина жисмоний бақувват бўлиши камлик қилади. Интеллектуал жиҳатдан ҳам юқори даражада туриш мукаммалликнинг белгиси бўлади. Албатта, Амир Темурнинг "Темур тузуклари"ни ўқимай туриб, ҳарбий санъат сирларини англаш мумкин эмас. Соҳибқироннинг ҳарбий стратегиясини ўзлаштириш учун мазкур китобни варақлаш керак.Август ойи давомидабарча ҳудудларда ушбу танловнинг ҳудудий босқичи якунланиб, сенябрда республика босқичи бўлиб ўтади.\nШу ўриндаяна бир муҳим масала борки, у ҳам бўлса, ёшларга қандай китобларни ўқитиш масаласи. Чунки ҳозир нима кўп? Маълумот кўп. Бозор иқтисодиётини баҳона қилган ҳолда китоб дўконларимизга турли хил китоблар кириб келаётгани бор гап. Навоий бобомизайтганларидек, "Чанқаган одам саҳрода сув топганда унга синган сопол ёки олтин идиш фарқсиздир". Яъни у қандай қилиб бўлмасин, чанқоғини қондиришга интилади. Бутун вужуди билан илмгаинтилаётган ёшлар ҳам шундай. Ўзининг тафаккурини тўлдиришучун яхшими ёмонми турли китобларни ўқийди. Ёшлар иттифоқининг йирик лойиҳаларидан бири бўлган\n“Ёшлар кутубхонаси” рукни остида чоп этилаётган китоблар эса ўқилиши шарт бўлган энг муҳим билим манбалари бўла олади. Ўтган йили ушбу рукн остида 47 номдаги 470 минг дона бадиий адабиётлар чоп этилиб, республикамиздаги барча таълим муассасаларининг кутубхоналарига етказиб берилган эди.\nШунингдек, жорий ўқув йили арафасида ҳам анъана давом эттирилиб, яна 12 номдаги 120 минг дона ўзбек ва жаҳон адабиётининг энг сара асарларичоп этилди.\nҲозирда улар мустақиллик совғаси сифатида республикамиз бўйлаб барча таълим муассасаларига етказиб берилмоқда.\nБундан ташқари, “Маърифат карвони” лойиҳаси доирасида Наманган вилоятига 25 минг дона, Тошкент вилояти Бўка туманига 13 минг дона, Қуйи Чирчиқ туманига 1,5 минг дона Тошкент шаҳридаги Учтепа туманига 10 минг дона бадиийадабиётлар етказиб берилди.\nБир сўз билан айтганда, бугунги кунда тўртинчи ташаббусёшларникитоблар атрофидабирлаштира олди. Китоблар билан бирлашган халқнинг мақсади аниқ,борар манзили ойдин бўлади.\nКутубхонага борайлик, бизни ҳам буюклар кутмоқда!!!